open-index/open-wikipedia-markdown huggingface dataset:
運算神經科學

**運算神經科學**（參見 ）係神經科學嘅子領域，專門用數學模型嚟模擬神經系統嘅運作，想籍此加深人類對神經系統嘅理解。喺最基本上，運算神經科學研究會行電腦模擬，簡單講即係用方程式表示神經系統嘅變數之間嘅關係，跟住將呢啲方程式寫做電腦程式嚟行，再睇下個程式會出咩結果。

運算神經科學同人工智能有深厚關係：人工智能嘅一個主要目的，在於想教電腦展示出有智能噉嘅行為，所以成日都會想用數學模型模擬人腦等由自然創造嘅有智能物體，而用數學模型模擬人腦，正正就係運算神經科學最重要嘅課題之一；兩個領域主要分野在於，運算神經科學偏向純科學，追求有咁準得咁準噉模擬研究緊嘅現象，而人工智能有工程學嘅成份，講求實用，即係話如果改改個模型會令佢冇咁貼近現實世界嘅腦，會令個模型做運算做得更有效率嘅話，人工智能研究者會樂意做呢種修改，譬如人工神經網絡就有噉嘅情況。

到咗二十一世紀初，運算神經科學喺神經內科（專研究神經系統相關疾病嘅醫學）等嘅工作上有實用價值。除此之外，人腦可以用電腦模擬，噉嘅諗頭仲引起咗一啲科幻同埋心靈哲學方面嘅思考，例如係某啲科幻作品中出現嘅心靈上載橋段噉。

## 根基

### 兩大概念

運算神經科學建基於兩個概念：
***[[神經系統]]**係一個曉處理資訊嘅系統。舉例說明，對眼嘅視網膜上面每一粒感光細胞喺受到外界嘅光刺激嗰陣，都會向個腦嘅視覺區域射神經訊號，而個訊號嘅物理性質（例如係頻率）會按佢感覺到嘅光嘅屬性而有所不同－例如係光嘅強度同射訊號嘅頻率成簡單正比，
*:f = \beta I，當中 f 係訊號嘅頻率，\beta 係一個固定嘅常數，而 I 係光嘅強度（將資訊用訊號表達），
**呢啲訊號跟住會上腦，話俾個腦知佢睇到啲乜，而個腦本來唔知眼前有啲乜嘅（不確定性），但佢由感光細胞嗰度收到神經訊號，知道 f，再解讀訊號得知 I，就知眼前有啲乜嘢（不確定性減少）。有關「資訊」要點概念化，可以睇吓資訊理論。
***[[運算]]**係指涉及跟從一個定義好嘅模型、通過一連串算術同非算術步驟做嘅計算，廣義上可以包含任何由輸入俾輸出嘅過程。呢啲計算可以係算術性嘅（加減乘除等），又可以係做邏輯代數（Boolean algebra）嘅處理。例如喺行一段演算法嗰陣，一部電腦會接收用家俾嘅一串演算法，一段演算法包含一串有先後之分嘅指示，每行指示教部電腦做某啲計算... 等等，通過行呢段演算法，部電腦會俾出一個輸出。有關「運算」概念嘅詳情，可以睇吓運算理論。
### 定位

運算神經科學係神經科學（專門研究神經系統嘅科學）嘅一門，主張以下呢樣嘢：

想像以下呢兩點：
#神經系統做嘅嘢（例如係認知）**等同**由輸入嗰度計輸出嘅運算，例如一個人解數學謎題可以想像成用**條謎題**做輸入，然後俾**答案**做輸出。
#呢啲過程可以用電腦嘅運算嚟模擬：即係話運算神經科學工作者相信，有可能寫出一啲特別嘅電腦程式；呢啲電腦程式每個都係做到同神經系統嘅某個部份有一樣嘅輸入輸出關係－低層嘅可以模擬視網膜啲感光細胞，寫個程式係識得「按照感應器感應到嘅光，射出好似神經訊號噉嘅訊號」嘅，高層嘅可以模擬成個腦區，寫個程式曉好似人噉「攞一條數學謎題，俾答案」；
廿一世紀初嘅學界一般認為，呢兩點好符合現實。假設咗呢兩點成立嘅話，運算神經科學就行得通－例如如果家陣有位神經科學家提出咗個諗法，主張前額皮層（PFC；大腦皮層最近額頭嗰忽）內部嘅運作原理係點點點（一個理論）；想驗證呢個諗法嘅人可以按照呢啲假想嘅原理寫個程式出嚟，睇吓「如果呢啲原理成立，神經系統活動會出點樣嘅規律」，而因為假設咗電腦運算可以充分噉模擬神經系統做嘅嘢，如果發覺個程式出嘅規律同現實觀察到嘅數據嘅規律根本唔夾，就知嗰個理論唔能夠準確噉描述現實。

## 重要模型
### 細胞模型

### 感知模型

### 運動模型

### 記憶模擬

## 重要概念
## 起源
## 註釋

## 睇埋

*資訊理論
*運算理論
*模控學
*神經科技
*腦模擬
*心靈上載
*數碼鬅客

## 攷

## 拎

*A Brief Introduction to Computational Neuroscience Part 1. *Towards Data Science*.
粉嶺及上水新市鎮

**粉嶺及上水新市鎮**，香港新市鎮之一，有諸多寫法。新市鎮地處新界北地，起自當地兩大鄉，粉嶺同上水，本身依帶有墟市，有一啲唐樓，粉嶺有聯和墟，上水有石湖墟，以此開托新城亦屬自然。新市鎮以九廣鐵路粉嶺火車站同上水火車站為中心，擴展出去。一九七八年，香港政府以彩園邨為開端，將依帶化成都市。

香港新市鎮規模，喺世界為城市級別，並唔係鎮，故此，粉嶺及上水新市鎮都歸入城市類別。城佔地七百八十公頃。二〇一六年政府統計署做中期人口統計，城內大約有二十六萬人。

由於粉嶺及上水新市鎮，有兩個龍頭，中間夾雜好多鄕村，有啲人會分開叫**粉嶺新市鎮**同**上水新市鎮**。

行政上歸北區，代議政制歸北區區議會。
## 文
新市鎮英文叫**Fanling/Sheung Shui New Town**。個名取自英國人習慣，由於香港人見斜綫符號，意思同用法，通通都唔清唔楚，唐文更加無佢用法。故此翻譯唐字會帶來一啲困難。官方都不一致，會有唐英皆錯嘅情況。

英文斜綫插喺字間，是為逗號代替品，或為及（and）字嘅省畧，按習慣，前後都唔可以加空白。有啲加空白，寫做**Fanling / Sheung Shui New Town**之類，咁唔啱英文文法。英文維基百科，直情唔用斜號，索性改成**Fanling-Sheung Shui New Town**。

英文意思都搞錯，唐字繙譯亦都好混亂。斜綫喺唐文，唔係標點符號，而係特殊符號。兩個字之間，多數視為選項，用咗會引來誤解。若搬字過紙，會寫「**粉嶺/上水新市鎮**」，唐人睇落來會當咗佢選項 ，其他寫法，睇成選項咁寫，加空白寫成「**粉嶺 / 上水新市鎮**」，或全形標點，「**粉嶺／上水新市鎮**」。亦有按唐字文法，寫為**粉嶺上水新市鎮**，或寫做**粉嶺及上水新市鎮**。

## 地理
粉嶺上水位處沖積平原，夾雜山嶺。平原為深圳河支流，梧桐河同雙魚河沖積而成。

## 史
大清此地為雙魚約之內。一八九九年，英國得到新界之後，一九一〇年起咗九廣鐵路，先設上水火車站，後設粉嶺火車站，設喺上水鄕同粉嶺圍附近，為依帶有交通之便。咁上下時間，九龍深水埗起嘅大埔道同青山道，亦喺處駁通，環通新界。自始石湖墟同聯和墟，亦有所發展。

第二次世界大戰之後，香港有好多難民湧入，接住就係嬰兒潮，市區住得好迫。繼荃灣同沙田之後，香港政府又再拓展其他新市鎮。上水粉嶺雖則離市區甚遠，但有公路同鐵路之便，就選為新一期新市鎮。一九七八年，興建上水彩園邨，一九八二年落成，可謂新市鎮先聲。邨原為菜園村地，就近上水火車站，為開始嘅好地方。一九八四年，粉嶺火車站附近，祥華邨落成。接住八十年代中，新市鎮到處大興土木。 一九八六年有上水天平邨。一九八九年有上水太平邨。

進度而言，上水快過粉嶺。粉嶺發展轉向粉嶺火車站南面，和合石以北一帶，原本百福村、田心村、畫眉山村地方，發展稱為粉嶺南。一九九〇年，華明邨落成。一九九五年有華心邨。另外，一九九四年火車站西北有嘉福邨。

同期，粉嶺聯和墟嗰邊，又開始大興土木。一九九三年有榮福中心，一九九六年有榮輝中心。

一九九七年，香港主權移交後，新市鎮繼續擴展。

## 攷
符號人工智能

（），又有叫（），係最早期（同埋俾好多人認為係最易明）嘅 AI 運算方法。

## 基礎

喺 1950 年代 AI 領域啱啱起步嗰陣，啲科學家好多都認為人類智能只不過係對邏輯符號嘅玩弄，而符號 AI 做法就將所受嘅 input 值用一大柞邏輯符號計算，再按照呢啲計算俾個 output 值出嚟睇；舉例說明，如果家吓有個設計者想教部電腦幫手睇病（input 值係「有關病人嘅資訊」，而 output 值係「診斷」），噉就要教佢
*「`if` 一個普遍健康嘅大人發燒，`then` 佢有可能係感冒」、
*「`if` 一個普遍健康嘅大人發燒，`then` 佢都有可能係肺炎」
... 等嘅若干條法則。

即係話符號 AI 嘅做法建基於三個諗頭：
*表示一個智能系統嘅模型可以完全明文噉定義；
*呢個模型當中嘅知識可以用邏輯符號表達；同埋
*認知過程（包括思考呀噉）可以描述為做喺呢啲符號身上嘅運算。
符號 AI 嘅做法可以話係比較原始，而且過咗冇幾耐啲 AI 研究者就發現有好多問題都係符號 AI 搞唔掂嘅。

## 啟發法

廿世紀早期嘅學者好多都認為，人嘅認知功能可以用一啲相對簡單嘅啟發法（heuristics）嚟表達：佢哋會將要解決嘅問題想像為一柞**狀態**（state），而解決問題嘅過程就係個 AI 嘗試由初始嗰個狀態變到佢目的狀態嘅過程，佢哋認為人類會用某啲相對簡單－但唔一定啱－嘅認知捷徑嚟判斷點樣由一個狀態移去下一個狀態，例如係好似「如果我將隻棋行得太出，佢通常會俾對手食咗」呢一啲直覺同無意識嘅假設，而呢啲簡單直接、通常啱用嘅規則就係所謂嘅**啟發法**。

採取呢個做法嘅研究者認為，要令 AI 做到好似人噉嘅智能，要做嘅就係用認知心理學領域嘅實驗搵出人思考嗰陣用啲乜嘢啟發法，並且開發出一啲模擬人腦用嗰啲啟發法嘅演算法，再用呢啲連串嘅演算法嚟模擬人所展示嘅智能。呢種做法一路去到 1980 年代中期都仲有好多人用。

## 基於邏輯

又有好多符號 AI 研究者主張，AI 唔使模擬人嘅認知功能所涉及嘅啟發法，而係應該用一啲實啱（相對於啟發法嘅「通常啱」）嘅邏輯法則嚟指定「乜嘢係正確答案」。例如係如果要教一部電腦點樣知道兩個人係咪彼此嘅兄弟姐妹，運用基於邏輯做法嘅 AI 研究者會教電腦以下呢條法則：

:`siblings(X,Y) :− parent(Z,X) and parent(Z,Y)`

呢條法則講嘅係，「如果有一個人 Z，佢係 X 嘅父母，又係 Y 嘅父母，噉 X 同 Y 就係兄弟姐妹嘅關係。」呢類思考嘅方式唔似人（好多時用直覺多過邏輯嘅）日常思路，但就係一條絕對正確同合邏輯嘅思路。相比之下，用認知模擬嘅 AI 研究者會研究吓一般人類用乜嘢（無意識、未必完全穩陣嘅）法則判斷兩個人係兄弟姐妹嘅機會率，再用演算法模擬呢啲法則。

## 基於知識

由 1970 年代開始，電腦嘅記憶量開始愈嚟愈大，令到各門嘅 AI 專家都開始嘗試將「知識」嘅成份加落去 AI 應用嗰度。呢股「知識革命」引起咗專家系統（expert system）嘅發展。

專家系統係第一種真係成功嘅 AI 軟件，一個專家系統會建基於一個知識基礎之上，並且運用一大柞「if... then...」嘅法則嚟做推理。例如係一個用嚟診斷病人嘅專家系統噉，佢內部會有一大堆有關唔同嘅病同啲病嘅症狀嘅資訊，而如果俾個病人佢睇嘅話，佢會用一大柞
*「如果個病人有咳，佢可能係...」
*「如果個病人有咳但係又唔係肺炎，噉佢又有可能係...」
等嘅法則嘗試搵出一個診斷。但要整一個專家系統就實要有個真嘅人類專家幫手，而吓吓都逐條逐條法則都明文講嗮俾個 AI 程式知會好嘥時間－專家往往都因為有人需要佢哋嘅服務而好唔得閒，好難請佢哋幫手整專家系統。

## 問題

符號 AI 最大問題係，呢種做法要求

但由 1980 年代開始，AI 學界開始留意到，呢種做法喺好多情況之下根本行唔通：首先，噉嘅 AI 學起嘢上嚟好撈絞－如果個設計者想教一條新法則俾個程式聽，佢就要人手噉由（閒閒地成幾萬行長嘅）源碼當中搵嗮所有同條新法則衝突嘅法則出嚟，再攞走呢啲舊法則，非常嘥時間；而且符號 AI 根本唔能夠模擬到自然智能－認知心理學等領域嘅研究清楚噉表明咗，人類智能好多時都會依賴直覺等無意識、難以明文噉講出嚟嘅法則（第一型過程）。所以廿一世紀初嘅 AI 好少可會真係齋靠用符號性嘅方法，而好多時啲新嘅 AI 做起運算上嚟都起碼會用啲**混合型**方法－即係結合符號同非符號嘅 AI 做法。
## 睇埋
*規則為本機翻
*複雜系統
## 註釋

## 攷
邏輯編程

**邏輯編程**（）係編程範式嘅一種，建基於形式邏輯（formal logic）。用邏輯編程語言寫嘅電腦程式會包含一柞邏輯性嘅陳述式，表達一啲事實同法則。
## 睇埋
*語義網絡
雙魚河

**雙魚河**，香港北部一河，喺新界，上水古洞同八鄕一帶。南向北流，同梧桐河喺虎地坳匯合，直出深圳河。大清時鄉間分域，以雙魚河而名，叫雙魚約，但個範圍甚至遠，去到大埔同元朗北部，完全唔止河流域。上水同粉嶺一帶以前亦因為呢條河而叫「雙魚市」。

雙魚河中下游，好多都經過人工整理，以防水浸，擴闊同拉直，甚至變成人工河道。

## 文
雙魚河英文按唐字譯叫**Sheung Yue River**，而香港政府亦有取英名，叫**River Beas**，借自印度北部一條河，但依個名有部份為石上河。
人工智能嘅應用

人工智能（AI）對於任何嘅智能性作業嚟講都好有用。比較廣為人知嘅人工智能應用例子包括咗識揸自己嘅交通工具（包括咗車同埋無人飛機呀噉）、醫療上嘅診斷、數學定理嘅證明、藝術創作、玩遊戲、搜尋器、認相入面嘅影像以及係網上廣告等等。
## 電子遊戲

電子遊戲人工智能（video game AI）係指電子遊戲（electronic game）用嘅人工智能：電子遊戲係能夠同玩家互動、以娛樂玩家為目的嘅電腦程式；而電子遊戲入面好多時會涉及由電腦控制，同玩家進行對局嘅角色（NPC），遊戲開發者為咗想玩家得到樂趣，通常會想呢啲由電腦控制嘅角色有返咁上下聰明，能夠為玩家提供一定嘅挑戰（睇埋心流）；噉即係話佢哋會想 NPC 展現一定程度嘅智能，而「教電腦程式做出類似有智能噉嘅行為」正正就係 AI 呢個領域嘅重心。

舉個簡單例子，食鬼入面嘅敵人由電腦控制，一個教電腦控制啲敵人嘅可能演算法如下：


```cpp
Pac-Man.pos
clyde_target = random_tiles // 將 clyde_target 設做隨機一格

while game == in_play: // 當隻遊戲進行嘅每一個時間點，
    case player of:
      Blinky:  move 1 tile toward Pac-Man.pos // 第一隻鬼要向主角位置（Pac-Man.pos）行一步。
      Inky:    move 1 tile toward (Pac-Man.pos + 4) // 第二隻鬼要向主角位置前四格行一步。
      Clyde:   if Clyde.pos == clyde_target: // Clyde 呢隻鬼要向佢嘅目標位置前進，如果到咗目標位置，揀個新嘅目標位置。
                   clyde_target = (clyde_target + 1) % 10 
               else:
                   move 1 tile toward clyde_target
```


上述嘅碼會令啲敵人曉追趕主角－有少少似有智能嘅噉。

早期－廿世紀中－嘅電子遊戲經已有喺度用相對簡單嘅 AI，而廿一世紀初及後，電子遊戲嘅 AI 仲成為咗遊戲製作上嘅一個大課題。遊戲製作嘅專家會研究用乜嘢演算法整一隻遊戲嘅 AI 先最可以令玩家過癮，而且 AI 仲有俾人運用嚟做控制 NPC 以外嘅工作，例如係做遊戲測試（game testing；喺隻遊戲出街前測試隻遊戲玩起上嚟點）同遊戲分析（game analytics；對玩家嘅行為作出分析）等都有用到 AI 相關嘅技術。

## 自駕車

人工智能係自駕車（driverless car）科技當中不可或缺嘅一環。直至 2016 年為止，總共有 30 間主要公司都有喺度用人工智能整自駕車，而「人工智能可以點樣幫助自駕車技術」係人工智能領域當中好受關注嘅一環：
*自駕車人工智能其中一個最緊要嘅部份係教架車了解佢周圍環境嘅佈局。一般嚟講，一架自駕車會內置咗佢會行駛嘅地區嘅地圖，會包括咗交通燈同埋行人路嘅位置等嘅資訊，亦都有一啲研究嘗試令到自駕車唔使內置地圖都曉自己按照經驗學識佢周圍環境係乜嘢樣。
*喺自駕車設計上，「要點樣確保乘客嘅安全」係一個重要嘅議題。一架自駕車嘅程式實會內置一啲教架車點樣處理危險情況嘅演算法，但係好似「當架車實炒、一係撞到路人一係令乘客受傷嗰陣，架車應該揀保護個路人定保護個乘客」呢啲問題都仲係好難搞。
... 等等。

## 醫療應用
人工智能喺醫療上嘅用途好廣泛：
*人工智能程式可以幫手評估落藥嗰陣要落幾重：喺醫療上，落藥要落幾多係一條關乎人命嘅問題（例如手術麻醉噉，如果落嘅麻醉藥劑量大得滯會搞出人命），而喺 2016 年，有份喺加州做嘅研究就發現，有一條多得人工智能先搵到嘅數學方程式可以用嚟評定要落幾大劑量嘅免疫抑制劑落去病人身上。喺醫療上，評估劑量不嬲都係一個好嘥時間精神嘅程序，所以呢種人工智能程式幫醫療界慳到唔少錢。
*人工智能程式可以幫手決定點樣醫癌症：可以用嚟醫癌症嘅藥同疫苗有成多個 800 種，所以對於醫生嚟講，要決定點樣醫一個癌症病人絕非易事。微軟發展咗一個叫「Hanover」嘅人工智能程式，呢個程式曉記住嗮所以同癌症有關嘅研究論文，知道每一種醫療方法喺邊種情況之下最有效，並且用攞到嘅資訊決定某一個特定病人應該用乜嘢方法醫。有研究指呢種程式喺診斷癌症嘅表現同真人醫生一樣咁好。
*又有研究試過用人工智能程式嘗試監察高風險嘅病人，評估佢哋有病嘅風險，而呢啲資訊對於治療同保險等方面都會有用。
... 等等。
## 第啲應用
*人工智能甚至仲可以攞嚟整藝術品：人工神經網絡嘅輸入層嘅每粒神經細胞可以設做幅輸入圖像嘅一粒像素，而輸出層嘅每一粒神經細胞同一道理可以作為輸出圖像嘅像素。而中間嘅隱藏層做嗰啲運算會令到幅輸出圖像同輸入圖像有少少似，但又唔同。舉個例子說明，有研究者成功噉整出能夠將是但一幅相變做印象派作品嘅人工神經網絡。
*廿一世紀嘅金融界會用人工智能程式嚟監察買家同賣家嘅活動。呢啲程式喺見到某啲異常活動嗰陣會通報俾銀行等嘅機構聽，等做起探測詐騙等嘅罪行嗰陣容易好多。
*有啲人工智能程式曉睇一個人上啲乜嘢網站，並且靠呢啲資訊嚟賣幫手賣廣告：例如如果個程式探測到某個用家零舍鍾意搜尋有關打機嘅資訊嘅話，個程式就會俾個用家多啲睇到同打機相關嘅廣告。
*傾偈機械人（chatbot）係能夠同人傾偈嘅軟件－一個傾偈機械人要能夠接收人類寫或者講嘅文字，再按收到嘅輸入俾適當嘅輸出，令個用家覺得自己係同一個有智能嘅物體交流緊。喺人工智能上，傾偈機械人設計係自然語言處理（natural language processing）之下嘅項目，目的係要整出能夠通過圖靈測試（Turing test）嘅機械人－意思係話想製作出曉同人類用語言文字交流，而且能夠以假亂真（一般人齋睇個機械人嘅輸出分唔出佢到底係機械人定人類），到咗 2010 年代為止，傾偈機械人仲未有耐過得到圖靈測試，但經已俾人廣泛噉用喺客戶服務同搜集資訊等嘅用途上。
*認人樣系統（facial recognition system）係指用嚟辨認人面嘅技術。
*聰明玩具（smart toy）泛指內置微型電腦而能夠展現一定程度嘅人工智能嘅玩具，所以一件聰明玩具有可能（例如）按照玩緊佢嗰個細路嘅行為嚟調整自己，並且令個細路玩得更加過癮，簡單例子有曉做自然語言處理（指教人工智能處理語言嘅技術）同細路講嘢嘅公仔。可以睇吓 Furby。
... 等等。
## 睇埋
*人工智能
*人工智能哲學

## 攷

## 拎
*How AI can be applied in many fields.
人工智能箱

**人工智能箱**（**AI box**）係人工智能哲學上嘅一個構想。指一個預想中用嚟囚禁一個可能有危險性嘅人工智能嘅電腦硬件系統，等個人工智能冇得直接同外界互動。
友好嘅人工智能

**友好嘅人工智能**（）喺人工智能哲學上係指預想中一個對人友好嘅人工智能體。
歧義

，又叫**兩義**或**多義**，指講或者寫出來嘅嘢可以解成幾種意思，範圍細可以一隻詞語，大可以到成篇文。講者無點明要解邊種意思，聽者有幾種解法。歧義同含糊有啲相似但唔一樣：歧義可以好明確，介定清晰，只係唔清楚揀邊個定義，含糊就唔明確，咩明確定義都冇。上文下理，有助搞清楚意思，解開歧義。

## 基本概論

## 相關技術

## 叫法
歧義喺英文叫 **Ambiguity**，可追至自拉丁文 **ambigere**，當中 ambi 為兩途，agere 為駛。

## 睇埋
*兩歧語
*翻譯
*雙重意思
*模糊限制語

## 引咗
人工智能史

**人工智能史**係指人工智能嘅歷史。

## 符號 AI

符號 AI（symbolic AI），又叫老派 AI（good old-fashioned AI，GOFAI），係最早期（同埋俾好多人認為係最易明）嘅 AI 運算方法：喺 1950 年代 AI 領域啱啱起步嗰陣，啲科學家好多都認為人類智能只不過係對邏輯符號嘅玩弄，而符號 AI 做法就將所受嘅 input 值用一大柞邏輯符號計算，再按照呢啲計算俾個 output 值出嚟睇；舉例說明，如果家吓有個設計者想教部電腦幫手睇病（input 值係「有關病人嘅資訊」，而 output 值係「診斷」），噉就要教佢
*「`if` 一個普遍健康嘅大人發燒，`then` 佢有可能係感冒」、
*「`if` 一個普遍健康嘅大人發燒，`then` 佢都有可能係肺炎」
... 等嘅若干條法則。

即係話符號 AI 嘅做法建基於三個諗頭：
*表示一個智能系統嘅模型可以完全明文噉定義；
*呢個模型當中嘅知識可以用邏輯符號表達；同埋
*認知過程（包括思考呀噉）可以描述為做喺呢啲符號身上嘅運算。
符號 AI 嘅做法可以話係比較原始，而且過咗冇幾耐啲 AI 研究者就發現有好多問題都係符號 AI 搞唔掂嘅。

## 神經網絡史

### 起源
人工神經網絡呢條橋最先係由美國神經科學家和倫·麥扣羅（Warren Sturgis McCulloch）同邏輯學家華特·畢特斯（Walter Pitts）喺 1943 年提出嘅，佢哋基於數學方法同一種叫做**閾值邏輯**（threshold logic）嘅演算法創造咗神經網絡嘅基本計算模型，令到科學界對神經網絡嘅研究分植咗做兩個唔同嘅子領域，一個專係分析大腦裏面嘅生物學過程，而另一個就研究神經網絡可以點樣應用落去人工智能嗰度，正式開展現代人工神經網絡研究。

### 海伯學習

1950 年代仲開始有研究者受海伯理論（Hebbian theory）啟發整人工神經網絡：喺 1940 年代尾，加拿大心理學家當奴海伯（Donald O. Hebb）諗咗個假說出嚟描述神經細胞點隨住隻動物進行學習而有所改變，呢個後嚟會演變成所謂嘅海伯理論（Hebbian theory）。海伯理論嘅基本原則係，兩粒神經細胞愈係會一齊射神經訊號，就愈係會有強嘅連繫，呢個理論後尾演變做描述長期增強作用（long-term potentiation）嘅模型。喺 1954 年，美國有一啲科學家用運算機械去模擬一個跟住海伯定律嚟行嘅神經網絡，而呢種嘗試仲有第啲科學家跟住做，確立咗人類用運算機械（好似電腦噉）嚟模擬神經網絡嘅做法。

不過呢個時期嘅人工神經網絡受當時啲電腦嘅運算能力局限：美國心理學家法蘭·羅新伯拉特（Frank Rosenblatt）喺 1956 年創造咗感知機（perceptron）呢個演算法嚟去做模式識別，用簡單嘅加減實現咗一個兩層嘅電腦學習網絡。羅新伯拉特仲用數學符號描述咗啲基本感知機冇嘅迴路，例如係異或（exclusive-or circuit）迴路噉，呢啲迴路要打後電腦運算能力提高先有得用運算機械實現；後尾烏克蘭裔蘇聯數學家阿力斯·伊凡卡諾高（Alexey Ivakhnenko）同佢嘅同事史上首次成功噉整咗個行到嘅多層神經網絡出嚟。雖然神經網絡學界有呢啲成就，但係因為嗰陣啲電腦運算能力低得滯，搞到好多時啲科學家都冇辦法真係攞部電腦去模擬佢哋啲神經網絡模型，令到對人工神經網絡嘅研究停滯咗成十幾年。

### 反向傳播興起
後嚟喺 1975 年出現咗個關鍵性嘅進展－反向傳播演算法。呢個演算法有效噉解決咗異或嘅問題同埋多層神經網絡要點樣訓練嘅問題，令到對神經網絡嘅研究開始復甦。喺廿世紀 80 年代中，科學界開始興用**分散式並列處理**（parallel distributed processing）模型嚟模擬人腦當中嘅過程，呢種模型將人腦當做一個同一時間處理大量資訊嘅物體（而唔係好似電腦噉好多時單一線路處理），而一班美國心理學家詳細噉論述咗點樣將呢種模型用落去用電腦模擬神經活動嗰度。

### 廿一世紀
打後嘅 1990 年至 2000 年代係人工神經網絡受挫同再起嘅時期：當時支援向量機（support vector machines）同第啲簡單過神經網絡嘅運算方法喺機械學習（指教機械學嘢嘅領域）上嘅人氣超越咗神經網絡，搞到神經網絡研究又稍微低沉咗一輪，但係喺 2000 年代尾興起嘅深度學習（deep learning）又重新激發咗人對神經網絡嘅興趣。

到咗 2010 年代，運算力勁嘅電腦同埋人工智能領域嘅展開令到世界各地嘅科學家都開始睇重神經網絡研究。神經網絡俾人廣泛噉用嚟解決一啲之前以為係電腦冇可能解到問題，例如係翻譯、視覺、數學上嘅解難甚至乎係藝術創作噉，仲開始有啲國際比賽俾啲科學家鬥用神經網絡嚟解決難題。總括嚟講，廿一世紀初嘅神經網絡學界可以話係多姿多采。

## 註釋

## 攷
飢餓遊戲終極篇：自由幻夢

《**飢餓遊戲終極篇：自由幻夢**》（***The Hunger Games: Mockingjay***）可以係：
*《飢餓遊戲終極篇：自由幻夢1》
*《飢餓遊戲終極篇：自由幻夢2》
吸血新世紀4：破曉傳奇

《**吸血新世紀4：破曉傳奇**》（***The Twilight Saga: Breaking Dawn***）可以係：
*《吸血新世紀4：破曉傳奇上集》
*《吸血新世紀4：破曉傳奇下集》
新月傳奇

**新月傳奇**可以係：
*楚留香新傳之新月傳奇，武俠小說家古龍1978年嘅作品
*，1980年臺灣電影
*吸血新世紀2：新月傳奇，2009年美國奇幻片
扒仔

**扒仔**（）及**扒妹**（）／**扒女**（） 係啲喺賭場度，不請自來噉樣兜搭賭客，再用各種伎倆揾錢嘅人，算係撈偏門，喺澳門有大把。正式噉計，渠哋都唔係賭場嘅馬仔；間接係嘅都唔係話無嘅。

## 古今
「扒仔」原本係指啲走去賭客身邊讕老友，呐喊助威、扮教人點樣贏錢，同叫人攞貼士（錢銀打賞）嘅人；噉樣𢲷爛腳未必犯法。不過，家下爾行興集團式運作，會做好多明顯犯法嘅事，尤其係放貴利，呃人同搶嘢嘅都有，或者傍埋種種其他匪類一齊開工——甚至將目標拖入精心設計，組織嚴密，碩大嘅綁架勒索布局之中。

## 字詞
「扒仔」、「扒女」同「扒妹」其中嘅「仔」、「女」同「妹」三個字，有睇低嘅意思，唔係指後生。而「扒手」基本意思同渠哋唔同，縱使有扒仔／女／妹會偷嘢。

喺澳門賭場揾錢嘅，重有班叫作疊碼仔，舊時做嘅嘢同扒仔好似，幾乎算係同義詞。政府後來訂立咗規矩，攞正牌開工嗰啲，從此統統叫做「疊碼仔」，漸漸地無牌揾食嗰啲多數被稱為「扒仔」。

## 備註
*「扒仔」同「疊碼仔」喺各地嘅用法之異同，主要記載於後者嘅文章。

## 睼埋
*大耳窿
*換錢黨
*騎龍

## 參攷
禮賢會

**禮賢會**，基督敎差會之一，屬基督新教，來自普魯時，後德國統一，就歸德國。宗派為德國流行嘅信義宗。個會德文名**Rheinische Missionsgesellschaft **，英文名**Rhenish Missionary Society**。禮賢個名，取自來德國萊恩河嘅音，來自普魯時萊茵省。本身係細差會，一八二八年九月廿三號，合拼成禮賢會。一八二九年開始派傳教士出去，有南非、新畿內亞，重有中國，連埋香港。由於倫敦傳導會已經喺好多地方紥根，禮賢會亦同佢地合作。

喺華南成立中華基督教禮賢會，一九五一年，分出中華基督教禮賢會香港區會。

一九七一年，個會移籍入去德國聯合差會，香港區會就名稱無變。

禮賢會外海分會，亦有啲歸咗入其他教會。
中文房間

（）係由約翰·希爾勒提出嘅一場思想實驗，藉以反駁強人工智能嘅觀點。根據強人工智能嘅觀點，只要電腦有適當嘅程式，就可以話部電腦擁有自己嘅認知狀態，並且可以好似人噉進行認知活動。

呢場思想實驗可以噉樣講：

約翰·希爾勒認為，就算房入面嘅人做到以假亂真，令房外嘅人以為佢真係識中文，但佢查實根本唔識中文。
## 睇埋
*規則為本機械翻譯
李斯特城2020年至2021年球季

**李斯特城2020年至2021年球季**（英文：2020–21 Leicester City F.C. season）係李斯特城足球會喺英格蘭足球聯賽嘅第116個球季，亦係第7個連續處於頂級聯賽嘅球季。本季由2020年7月27日開始，至2021年6月30日結束。喺參加英超嘅同時，球會亦會參加英格蘭足總盃，聯賽盃同埋歐霸盃。

2020年至2021年球季
中華基督教禮賢會

**中華基督教禮賢會**，基督教會之一，向中國傳教嘅差會，為德國禮賢會之分會。初頭由德國派傳教士來華，喺香港同華南傳教，當時香港為英國殖民地，華南為大清領土，會以東莞為中心。中華民國時期格局未變。中華人民共和國成立之後，統攝基督教，就無咗中國部份。故此一九五一年，分離出中華基督教禮賢會香港區會。禮賢會之後合併入德國聯合差會。

## 史
禮賢會派柯士德牧師（Heinrich Konrad Dieter Köster）同葉納清牧師（Ferdinand Genähr）來香港，一八四七年三月十九號，船抵香港，向德國傳教士郭士立學唐文唐話。郭士立，亦即中環吉士笠街嘅吉士笠。

一九一九年，開始設傳教站，先後六處。一八四七年有香港，一八八六年東莞塘頭廈，一八九〇年東莞，一八九八年東莞橋頭逕背，一八九八年，東莞太平，一九〇三年增城新塘。

傳教方面，禮賢會集中喺廣東新安同東莞，新安中華民國時改名寶安。總會喺東莞縣城，下分太平、寶安、塘廈、東莞、廣州同香港六區。東莞有普濟醫院。太平區會，有虎門納清堂，又名太平堂），以及咸西堂、白沙堂。寶安區會，有西鄉堂、福永堂、南頭堂、深圳堂。塘頭廈區會，有塘頭廈堂、耶山堂、橫瀝堂、羌廈堂、企石堂。東莞區會，有石龍堂、東莞堂、逕背堂、周溪堂、白馬堂。廣州區會，有廣州大德堂、新塘堂、增城堂、石岐堂、大良堂、蕭竹園堂。

一九五〇年，廣東自中華民國易手於中華人民共和國，自此香港區會就分開出來。一九五一年，喺香港政府註冊成為法團，名中華基督教禮賢會香港區會。香港區會現有堂十九間。
中華基督教禮賢會香港區會

**中華基督教禮賢會香港區會**（；），簡稱**香港禮賢會**，係香港信義宗教會。

## 史
佢原歸中華基督教禮賢會，一九五一年分離出來，直接歸德國禮賢會。一九七一年，禮賢會歸入德國聯合差會，香港區會亦自動成為成員。

分離出來之後，禮賢會總會亦贈予資產畀香港區會。

除咗香港之外，亦曾經拓展海外。一九七五年喺台灣設立台北堂。一九七六年到加拿大多倫多，一九八一年到英國倫敦，以及美國加州，一九八二年美國明城。二十世紀八十年代中期，個會因投資物業失利，賣咗唔少物業還債，因而執咗海外分堂。

## 堂會

今下有堂會十七個，分別為香港島嘅香港堂、 灣仔堂、鴨脷洲堂，九龍嘅九龍堂、慈雲山堂、彩雲堂、紅磡堂、中心堂、禮中堂，新界嘅大埔堂、元朗堂、荃灣堂、梨木樹堂、天水圍堂、上水堂、大埔金福堂、粉嶺堂。

## 學校
學校有禮賢會彭學高紀念中學、粉嶺禮賢會中學兩間中學；九龍禮賢學校一間小學，以及禮賢會恩慈學校一間特殊學校。另有幼稚園多間。

## 出面網頁
*
*Lutheran World Federation listing
高鈞賢

**高鈞賢**（，）係香港男演員同模特兒，做過邵氏兄弟同無綫電視藝員。

## 簡歷
高鈞賢籍貫廣東潮汕，香港出世，7歲跟屋企人移民加拿大多倫多。2004年回流香港做模特兒，2005年參加無綫電視舉辦嘅首屆《香港先生選舉》攞到冠軍，繼而成爲無綫電視旗下經理人合約藝人。

2014年9月份，高鈞賢結束同無綫電視9年賓主關係，轉去中國內地發展，參演過《》、《戰狼.戰狼》、《包青天》等等電視劇。其中憑住喺電視劇《彎彎的大灣》飾演羅嘉良阿仔歐陽小江，攞到《第三屆網影盛典》頒獎禮嘅「年度劇集最佳潛力男藝人」。

2020年，高鈞賢回歸香港，同邵氏兄弟簽5年長約，並以部頭形式回巢無綫電視。

## 睇埋
* 葉翠翠（2005年度香港小姐競選冠軍）

## 攷

## 出面網頁
* 
* 
* 
* 
* 

類:香港電影男演員
類:香港電視節目主持人
類:前無綫電視男藝員
類:香港先生
類:加拿大唐人
類:多倫多人
類:祖籍潮汕
鈞賢
張盈悅

**張盈悅**（，）係香港女藝人，2020年度香港小姐競選參選佳麗，係嗰屆兩名海外佳麗之一（另一名係謝嘉怡），最後打入15強，選後加入無綫電視。佢喺畢業。

## 演出
### 電視劇

### 網上直播節目

### 綜藝節目

## 參考

## 出面網頁
* 張盈悅嘅TVB個人資料
*

類:無綫電視女藝員

盈悅
源菲然

**源菲然**（，）係香港女藝人，2020年度香港小姐競選參選佳麗，最後打入12強，選後加入無綫電視。佢表姐係同屆冠軍謝嘉怡。

## 簡歷
源菲然喺南非好望角鎮出世，報稱蘇格蘭海威大學（Heriot-Watt University）碩士畢業。

## 演出作品
### 電視劇（[[無綫電視]]）

### 電視節目（無綫電視）
*2020年：姊妹淘 嘉賓
*2021年：演鬥廳 嘉賓
*2021年：麻雀鬥室三決一 嘉賓

## 出面網頁
* 源菲然 Casa Yuen | TVB ARTISTE
*Casa Yuen's Instagram

類:無綫電視女藝員

菲然
項目反應理論

**項目反應理論**（參見 ）係心理測量學上嘅一系列數學模型，用嚟模擬受試者答心理測驗問題嗰陣嘅過程，會用一條條式嚟表達受試者嘅內在心理特徵會點樣左右佢喺心理測驗中俾嘅答案。呢套諗法可以算係古典測試理論嘅廣義化，探討真實數值同測驗出嘅分數之間有咩關係，而且兩者之間可以有非線性嘅關係。

## 基本概論

心理測驗可以泛指用嚟量度心理變數嘅架生；例如智商測驗係用嚟量度智能 T 嘅，而家要一位受試者做個測驗，即係俾**反應**，假設個智商測驗設計得夠好，真係量度到智能，噉每條題目出嘅分數 *i*（**項目**）理應都會反映嗰位受試者嘅智能，即係話：
:X = f(T)
當中 f 係一個函數。IRT 想研究嘅，就係
:到底  係點嘅樣？
呢條問題。用日常用語講：IRT 係一套理論，想分析心理測驗嘅設計，理解心理測驗啲題目出嘅分數，同埋受試者心理特性嘅實際數值，兩者之間成咩關係，而且研究者通常仲會嘗試運用呢啲知識改良心理測驗嘅設計。

呢類噉嘅分析喺組織心理學同臨床心理學等嘅應用領域上都相當受到關注，因為呢啲領域嘅工作都成日想用問卷調查等嘅方法嚟量度某啲心理變數。

## 數學模型
例如喺**三參數邏輯模型**（**3PL**）入面，對於一條二分題（答案得**啱**同**唔啱**兩個可能性） *i*，答啱嘅機率 *i* 係：  
:p_i({\theta})=c_i + \frac{1-c_i}{1+e^{-a_i({\theta}-b_i)}}  
呢度個  代表受試者嘅能力有幾高，而為咗估計題目參數，通常會假設能力值喺總體入便係呈常態分佈嘅。估計好**題目參數**之後，就可以再估計個別受試者嘅能力，方便做成績報告。*i*、*i* 同 *i* 就係題目參數，而呢啲參數會決定**項目反應函數**（IRF）嘅形狀係乜。

下圖係一個 3PL 嘅項目反應函數，標明咗啲參數嘅值為何：

## 睇埋
*心理測量
*智商測驗
*潛在變數
*心理建構
*量度誤差模型

## 文獻

*
*Reise, S. P., & Waller, N. G. (2009). Item response theory and clinical measurement (PDF). *Annual review of clinical psychology*, 5, 27-48.


## 引咗

## 拎
* "IRT 嘅歷史（去到一九八二年）"，PDF
差別試題功能

**差別試題功能**（**differential item functioning**，**DIF**）係心理測量學上嘅一個概念。一個心理測驗當中嘅一條題目嘅 DIF 係指佢會唔會喺唔同組別嘅受試者當中量度緊唔同嘅心理特性。
夜叉

**夜叉**，鬼一類，自然精怪一類，出自印度神話，有時亦視為神。夜叉為梵文音譯。有關佢嘅面貌，唔同宗教有唔同記載，所以有唔同睇法。其性為善，但亦中意搞鬼而任性，與水、生育、樹木、森林、財寶同荒野有關。印度教、耆那教、佛教經典中，視佢為守護神，南亞同南洋，古時廟宇會設置做護法。經典又記，夜叉有兩面性格，一邊為山精、林精，與人無爭，另一邊有陰暗版本，是為厲鬼，徘徊荒野，欄住途人、啖食途人。

夜叉，又繙**藥叉**，意譯有**能啖鬼**、**捷疾鬼**、**勇健**、**輕捷**。古時描述，夜叉矮、敏捷而善武，夜叉女貌美，笑面迎人，身材誘人。

唐人又有叫惡女人、醜女人為母夜叉，同印度經典所記夜叉女，完全相反。

## 文
夜叉，梵文**यक्ष**，音**yakṣa**。巴利文**यक्ख**，音**yakkha**。英文寫**yaksha**。

夜叉女，梵文**यक्षिणी**，音**yakṣiṇī**。巴利文**यक्खिणी**，音 yakkhinī 。亦有音**yakṣī** 。英文**yakshini**。
嬰兒奶粉

**嬰兒奶粉**係一種專為蘇蝦仔而設奶粉，為母乳嘅代替品，畀出世到十二個月大飲用。嬰兒奶粉又叫**配方奶粉**、**嬰兒配方奶粉**，因為佢特別配過，扮人奶。由於孲仔腸胃未成熟，而生長所需營養有特別需求，成分需要特別設計。除咗奶粉形式，亦有可以唔使沖，即飲嘅**水奶**。

啲奶粉多數入罐，以量羹畢出，一羹稱之為一殼奶粉。開水比例，各家產品各有定，需要跟指示做。

奶粉模仿人嘅母乳成分，然而未能百分之百，有好多微細成份，奶粉模仿唔到，故此各國都推崇母乳。但現實亦有好多情況，需要餵奶粉。

奶粉多數入奶樽用熱水開。一旦凍咗，可以熱水座奶，或者用座奶器幫手。
桃山虔一

**桃山虔一**（日文：ももやま けんいち*<sup>Momoyama Ken'ichi</sup>*，）係日本公族，之前係大韓帝國皇室成員，李堈個大仔，同時係日本軍人，最高職位係陸軍中佐。佢最初叫**李勇吉**，之後改名叫**李鍵**（韓文：이건），後嚟一度改名叫**李虔一**，最後改叫桃山虔一。

## 經歷
### 早年
桃山一生人多數響日本度過。

1909年，桃山響漢城府出世，嗰時佢叫李勇吉。同年日本佔領韓國，之後勇吉跟住老豆李堈去日本生活，1918年入讀學習院初等科，之後升讀中等科，四年之後又去日本陸軍幼年學校到讀。1924年，佢正式改名叫李鍵，唔使俾人笑，話佢地位低下（因為細佬李鍝做咗李俊鎔個契仔，所以鍵嘅地位低過鍝，如果佢改咗名就係「金」字輩，地位睇落高啲）。1930年，老豆李堈隱居，佢正式繼承李堈公家同埋寺洞宮宗主一位。一年之後，佢正式娶咗高松松平家當主松平賴聰個孫女誠子（之後改名叫松平佳子）。

之後分別升讀陸軍士官學校同埋陸軍大學校騎兵科，1938年以全級最差嘅成績畢業於陸軍大學校。之後佢就一直響陸軍大學校做教書，期間升為陸軍中佐。

### 日軍投降之後
1945年，日本戰敗投降，佢冇咗官位。兩年之後，昭和天皇簽署日本國憲法，李鍵冇咗公族銜頭，降為平民。同時間兩韓戰爭導致分裂，北面係朝鮮，南面為大韓民國，李鍵見到咁，就決定唔返韓國，留響日本。因為尊敬明治天皇，所以佢根據明治天皇個葬地伏見桃山陵改名叫桃山虔一，而老婆就改名叫佳子，而仔女都改叫日本名。後嚟桃山成功攞到新日本戶籍。

因為老豆李堈係個花花公子，本身留畀桃山嘅錢唔多，加上1945年之後又物資少，結果佢響降為平民嗰陣屋企得個五萬日圓。宮內省（後嚟改叫宮內廳）見佢咁窮，想畀一筆錢佢，但就畀駐日盟軍總司令阻止。為咗養家，桃山曾經開過一間叫「桃屋」嘅糖鋪，但係響十個月之後就執咗。後嚟佢先後做過翻譯、農場管理同埋栗田書店嘅印書工，最後做咗銀座俱樂部會長。

### 婚姻
桃山同老婆佳子過得唔係好開心，因為佳子擅長外交，係個交際花；但桃山平時唔鍾意講嘢，導致兩公婆感情冷淡。

降為平民之後，佳子搵到一份好好嘅工，重一路升職；而桃山唔單止生意失敗，重成日轉工；加上又驗出大仔忠久並唔係桃山嘅親生仔。當佢知道自己帶咗綠帽之後，好嬲，呢個時候佢識咗一個女仔前田美子，就成日同美子見面。美子個老豆藤吉要求桃山娶美子為妾，但係桃山覺得同佳子過得唔開心，所以揀咗同佳子離婚而去娶美子，而大仔同大女就歸佳子，二仔歸桃山。

### 晚年同死後
桃山老咗之後，就帶埋一家大細搬去埼玉縣與野市。出於對車嘅喜好，佢受邀擔任日本古典車俱樂部會長，同時一直響度寫有關車嘅書。1990年12月21號，桃山響中央區一間醫院死咗，終年八十一歲。響葬禮上面，同佢曾經一齊當過兵嘅三笠宮崇仁親王都有出席。而寺洞宮宗主一位由細佬李錕接任。

2005年，堂細佬李玖過身，細仔孝哉表示響老豆死之後都唔知自己係大韓帝國後人，係阿媽臨死前先至講畀佢知。佢覺得自己已經完全係日本人，並唔認自己係李王家成員。最後桃山咁多個仔女都冇出席李玖嘅葬禮。

## 屋企
 

* 第一任：松平佳子
** 私生仔：李沂（之後改名叫桃山忠久，後嚟發現佢唔係虔一個親生仔）
** 大仔：李沖（之後改名叫桃山欣也）
** 大女：李沃子（之後改名叫桃山明子）
* 第二任：前田美子
** 細仔：桃山孝哉
** 二女夭折
** 三女：上野久美

## 攷
陳柏熹

**陳柏熹**可以係：

* 陳柏熹 (慕詩集團)：慕詩國際（）高級管理人員
* 陳柏熹 (足球員)：香港足球員
* 陳柏熹 (摺紙藝術家)：摺紙藝術家，2020年度香港十大傑出青年
古典測試理論

**古典測試理論**（英文簡稱叫 **CTT**）係心理測量學上嘅理論諗法，思考心理測驗想量度嘅心理特性同測驗顯示嘅分數成咩關係。最基本上，某某人喺測驗上得到嘅分數由佢嘅真正分數同誤差組成，條式係：
: X = T + E 
*X：觀察到嘅分數（Observed Score）
*T：真實分數（True Score）
*E：誤差（Error）
响廿一世紀初，呢套諗法係心理測量嘅根基。

## 基礎

古典測試理論之所以可以出現，係因為有咗以下三個重要嘅概念突破：
*明白量度中梗會有誤差出現，唔係所有觀察到嘅數據都等於真實值；
*將誤差理解為隨機變數，即係話誤差唔係固定，而係會隨機波動；
*發展出統計相關呢個概念，並且識得點樣用數值去表示變數之間嘅關連。

古典測試理論主張，每當一個研究者想量度一個受試者喺心理變數 y 上嘅數值嗰陣，個受試者喺變數 y 上都有一個**真分數**（T），不過量度嘅過程梗會有啲帶有隨機性嘅誤差（E），例如係受試者答智商測驗嘅其中一條題目嗰時分咗吓心，搞到佢本來答到嘅題目變成答錯咗，所以**觀察分數**（X）就會係：
:X = T + E

## 信度

根據古典測試理論，量度方法嘅信度（\rho_{XT}；簡化講係個量度方法嘅可靠程度）只可以估計，冇可能準確計出（因為變數嘅真實數值永遠係未知）。

信度可以由以下嘅數值反映：
:\rho^2_{XT} = \frac{\sigma^2_T}{\sigma^2_X}
當中
*\sigma^2_T 係指 T 嘅變異數（簡單講就係啲個體喺 T 上嘅數值分得有幾散）。
*\sigma^2_X 係指 X 嘅變異數。

## 睇埋
*誤差
*量度
*教育心理學

## 引咗
嘔奶

**嘔奶**，亦叫**吐奶**，蘇蝦飲奶後，肚有風，會吐奶少量。佢雖然好似嘔，但唔係嘔。只係胃內氣壓高於胸喉，吐奶出來，個原理同掃風相似。

依個係初生孲仔常見現象，實屬正常，唔係病來。孲仔個胃細，有時食道都會留住啲奶，有時一次過食好多奶，或同埋瞓喺度都有關。一般四個月大至多，去到七個月大就唔會點嘔奶，不過因人而異。

減緩嘔奶，可以等佢飲慢啲，以及掃風，同埋食奶後保持坐姿，都有幫助。

孲仔嘔奶，一般唔會點樣不適。若果有不適情況，就唔係一般嘔奶咁簡單，可能有其他病。

## 文
英文叫**infant regurgitation**、**reflux**、**splitting up**。
德國聯合差會

**德國聯合差會**，基督教差會之一，總部喺德國， 宗派屬基督新教信義宗，由以德國為總會嘅幾個差會合成。當中包括禮賢會。香港禮賢會亦係成員。

## 文
德文名**Vereinte Evangelische Mission**，減筆**VEM**。
英文名**United Evangelical Mission**，減筆**UEM**。

## 出面網頁
*官方網頁

類:差會
類:德國
WTFPL

**WTFPL**（**Do What The Fuck You Want To Public License**，粵語譯名：**想做乜撚嘢就做公眾特許條款**）係一隻自由軟件特許條款。
廣義化

**廣義化**（ |  ）係指以下噉嘅過程：攞多個唔同個案，搵出呢柞個案嘅共通點（即係攞走一啲淨係某啲個案有嘅嘢），用呢啲共通點形成一個概念。

## 具體定義

想像兩個相關嘅概念，A 同 B，如果話「A 係 B 嘅廣義化」（或者「B 係 A 嘅一個個案」）意思等同係話：
*B 入面嘅每個例子都同時屬於 A 嘅例子；但
*有啲屬於 A 嘅例子**並唔係** B 嘅例子。
舉個簡單例子，**[[動物]]**呢個概念係**[[昆蟲]]**嘅廣義化－
*屬**昆蟲**嘅物體（例如蝴蝶、蜜蜂同甲蟲呀噉）冚唪唥都屬**動物**，
*但有好多屬**動物**嘅物體（例如人類、八爪魚同烏鴉呀噉）都唔屬於**昆蟲**。

## [[科學]]例子
*生物分類：如果一個物種被分做類別 C，即係話嗰種物種嘅成員冚唪唥都屬 C，但 C 可以包含唔屬嗰個物種嘅成員。
*物理定律：可以睇將牛頓力學上嘅一啲定律廣義化嘅狹義相對論。
... 等等。

## 睇埋
*狹義化，廣義化嘅相對
*概念，將實例廣義化會形成嘅嘢
*學習遷移
*總描
## 引咗
狹義化

**狹義化**（；英式英文：）係指思考者攞一啲普遍化嘅知識嚟，分析某一兩個特殊情況。例如家陣有位物理學家攞住講重力嘅理論（一個普遍描述萬物嘅理論）嚟分析一個蘋果嘅自由下墜（好多嘢都可以受重力影響，所以蘋果嘅自由下墜只係其中一個個案）就會係狹義化嘅例子。

## 睇埋
*廣義化，狹義化嘅相對
毒蘋果

**毒蘋果**，唐字，可以指：

## 文學
最出名嘅毒蘋果來自故事白雪公主；喺家陣流行嗰啲版本，白雪公主俾後母啗食落咗毒嘅蘋果，之後好耐都昏迷不醒。

## 音樂
*《毒蘋果》；鄧紫棋EP，2018年發行
*《毒蘋果》；鄧紫棋演唱歌曲，由上述收錄
范增

**范增**（），楚國居鄛（家下安徽省合肥市巢湖）人，係**西楚霸王**項羽嘅亞父同軍師。楚漢戰爭時期，同項羽畀陳平離間。回鄉途中響彭城（家下江蘇省徐州市）染病而死，年七十三。

## 睇埋
*鴻門宴

## 出面網頁
*《史記·項羽本紀》
差會

**差會**，教會一種，基督新教組成一會，差遣傳教士，到世界各地傳教，尤其係信眾甚少嘅地方。差會又叫**傳導會**、**傳福音會**。過往歐洲基督新教各國，喺世界殖民時期，教徒紛紛組成差會，順住歐洲列強之利，到世界各地傳教。傳教士需要熟習當地言文，熟習當地文化，所以會當地學習一段時間，先至傳教。傳教手段有多種，至直接為大眾提供福利，如救濟、開學校、開醫院、開孤兒院等等，拉近到當地人關係。

## 文
英文叫**mission society**或**missionary society**。
漢斯愛因斯坦

**漢斯愛因斯坦**（**Hans Albert Einstein**，）係美國男工程師，曾經研究出搬運作用學，同時係歐拔·愛因斯坦個大仔。

佢生前一直響柏克萊加州大學做教授。

## 出面網頁
諸侯

**諸侯**係中國封建制度時期，對於封地君主嘅一個稱呼。佢哋嘅封地叫做**諸侯國**，完全由周天子分封。而且所有嘅諸侯王同皇帝一樣，爵位都係採用世襲制度。基本上按照唔同嘅官職，可以細分做公、侯、伯、子、男五種。另外，名義上效忠中央朝廷，但實際上獨立嘅地方官員亦都會被叫做「諸侯」，例如漢末三國就有「挾天子以令諸侯」嘅講法，小說《三國演義》入面亦將聯合討伐董卓嘅地方官員叫做「十八路諸侯」。

## 睇埋
*軍閥
鉅鹿之戰

**鉅鹿之戰**係秦朝末年嘅一場戰爭，時間係秦二世二年至三年（西元前208至前207年）。

## 背景
秦二世元年（西元前209年）七月，楚人陳勝同吳廣揭竿而起，開始發動大澤起義。秦國少府章邯出兵鎮壓，平定戰事。佢響定陶之戰殺死項梁，一路向北。與此同時，地方群雄四起。人人意欲逐鹿中原，誓言一統天下。不過佢哋畏於秦軍嘅兵力，不敢造次。之後項羽同英布領兵五萬，響鉅鹿一帶（河北省刑台市鉅鹿）打敗秦軍二十萬。翌年七月，王離被俘，蘇角戰死，章邯喺殷墟投降。

## 攷
鴻門宴

**鴻門宴**係發生於西漢初期（西元前206年十二月）嘅一場政治事件，地點響咸陽郊區新豐鴻門（家下陝西省西安市臨潼區）一帶。

## 背景
西元前206年，劉邦發兵舉事於武關（陝西省商洛市丹鳳縣），攻入關中、佔領咸陽。子嬰投降之後，秦朝滅亡。於是劉邦約法三章，廢除苛法嚴刑同圍堵楚軍。當時項羽嘅兵力有四十萬人，劉邦同項羽按照楚義帝嘅約定，表示「先入關中者為王」。後尾劉邦先入關中，仲派兵守住函谷關（河南省靈寶縣西南）。英布去到函谷關以後，打敗咗劉邦嘅軍隊。跟住劉邦退守到灞上（陝西省西安市西北一帶），只得十萬兵力。

## 事件原因
曹無傷嘅手下同項羽宣稱劉邦自立秦王嘅計劃，而且打算擁立子嬰做宰相。項羽怒火中燒，佢決定聽日兵分四路將劉邦消滅。不過范增認為劉邦入關以後，亦都未試過任何雞鳴狗盜之事。因此判定劉邦絕非池中之物，要佢小心。另一邊廂，項伯開始擔心老友張良嘅安全。因此決定涉險夜探張良，要佢走先。不過張良忠心護主，並未接受。

劉邦明白佢哋兩人之間嘅關係非比尋常，打算搵項伯埋手；佢以兄之禮相待項伯，應承雙方結為親家，而且保密今晚所有嘅一切。喺張良嘅建議之下，項伯返到軍營表示咗劉邦嘅態度，希望項羽可以手下留情。

## 宴席開始
聽日，劉邦嚟到項羽嘅部隊同佢見面。宴會期間，范增多次暗示項羽展開行動。項羽始終不為所動，因此未有留意。范增之後交待項莊耍劍，打算喺呢度刺殺劉邦。不過當佢快將貼近目標嗰陣，多次受到項伯嘅阻止。此時張良離開一陣，令手下通知樊噲入席。

樊噲強行闖入，𥄫（粵讀：Gap9）實項羽。項羽攞劍長跪（文言：**按劍而跽**，），問佢來歷。張良話佢嘅身分，係劉邦嘅**參乘**（） 。講完，項羽即刻命人賜酒同一塊豬頸肉。樊噲唯有一口飲晒，跟住將肉擺埋盾上用劍砌下而大啖。項羽問佢：「你飲唔飲得？」

最終項羽同劉邦講明今次所有一切，完全係佢手下曹無傷一人主導嘅。

## 結果
酒宴未完，劉邦響如廁嗰陣暗中逃去。佢返到部隊之後，下令將曹無傷斬死。

## 影響
劉邦使用以退為進嘅方式，先將關中嘅兵權交畀項羽。楚漢戰爭開始，項羽自封**西楚霸王**，棄關中定都彭城（江蘇省徐州市）以主力反擊漢軍。劉邦、樊噲慘敗之後退守到滎陽（河南省鄭州市），一年之後大敗項羽。喺垓下之圍當中（家下安徽省宿州市靈璧縣），項羽兵敗烏江（家下安徽省巢湖市和縣） 自刎而死。

楚漢戰爭結束，劉邦大獲全勝，建立漢朝、定都長安。佢為咗報答項伯嘅救命之恩，賜項伯姓劉，封**射陽侯**。

## 註

## 攷

## 出面網頁
*《史記•項羽本紀》 - 中國哲學書電子化計劃
星探

**星探**（英語：Scout）主要任務係找尋可以做明星（即係**明日之星**）嘅人士，佢哋通常都係經理人公司嘅職員。

## 介紹
星探嘅名稱早期係出自歐美，然之後開始延伸到其他國家同埋城市。佢哋主要嘅工作即係出街搵後生仔女做明星（主要對象係包括藝人質素嘅細路同學生）。響日本，亦都有透過搭訕（日語：ナンパ）方式完成嘅（譬如日本知名AV女優吉澤明步）。成功以後就簽埋合約，而且開始接受一連串嘅訓練同表演，做為入行準備。

## 發展
由於互聯網嘅快速發展，某一啲擁有明星質素嘅業餘人士（英文：Amateur）開始用智能手機拍低影片，去到社交網站做關鍵意見領袖（全名**Key Opinion Leader**，簡稱**KOL**）同埋YouTuber。到時個個都可以係觀眾同明星，噉就未必需要星探幫手。無論點樣都好，令人氣爆燈嘅觀眾緣同埋個人特色真係好緊要。

## 睇埋
*選美
*擁躉
*KOL
*YouTuber
自我報告研究

**自我報告研究**（**self-report study**）係指靠人類受試者向研究者報告自己嘅行為嚟做嘅研究，通常係心理學同社科領域先會做嘅。例如一個社會學研究者想研究一個人每個禮拜花幾多時間上網會點影響佢嘅社交生活，佢要量度每個受試者「每個禮拜花幾多時間上網」，就靠問受試者估計自己平均每個禮拜花幾多時間上網。自我報告研究嘅效度受到唔少學者爭議。
項莊

**項莊**係戰國時期同埋秦朝末年嘅人物，佢係西楚霸王項羽同劉猷嘅堂親。響鴻門宴嗰陣，范增交待項莊耍劍，打算喺呢度刺殺劉邦。不過佢多次受到張良同項伯嘅阻止，並未成功。

## 睇埋
*鴻門宴
*楚漢相爭
康定情歌

《**康定情歌**》係中國西南康區民謠，用詞清新婉柔，歌詞內有藏詞「溜溜調」。

## 歷史
1946年（民國35年）5月，福建人吳文季喺渝游學，朋友推薦佢做甘孜國軍音樂教官。佢藉住呢個機會收集當地成200幾隻民歌，其中有一首歌名叫《跑馬溜溜的山上》，就改編做《康定情歌》，喺當時西康省會康定到改名。

1947年（民國36年），江定仙用譜伴奏。喻宜萱喺中國首演，並將隻歌演奏傳到巴黎。

## 歌詞
跑馬溜溜的山上，一朵溜溜的雲喲。
端端溜溜的照在，康定溜溜的城喲。
月亮彎彎，康定溜溜的城喲！

李家溜溜的大姐，人才溜溜的好喲。
張家溜溜的大哥，看上溜溜的她喲。
月亮彎彎，看上溜溜的她喲！

一來溜溜的看上，人才溜溜的好喲。
二來溜溜的看上，會當溜溜的家喲。
月亮彎彎，會當溜溜的家喲！

世間溜溜的女子，任我溜溜的愛喲。
世間溜溜的男子，任你溜溜的求喲。
月亮彎彎，任你溜溜的求喲！

## 關於跑馬山

康定情歌入面提到嘅「跑馬溜溜的山」，好多人認為可能係一座好大嘅山脈，實際情況並唔係咁樣。官方認為嘅跑馬山而家喺中國四川甘孜州康定縣城邊緣，實際上只係一座好細嘅山包，並唔係想象嘅綿延不絕嘅山脈。

康定依家係一個小縣城，係傳統嘅「人區」，有出名嘅公主橋同將軍橋，往上走可以遙想當年文成公主同聖主松贊干布相遇行禮嘅情景：流水千年，呢份情仲喺到。跑馬山有凸起嘅獨峰，四季有風，喺頂部可以鳥瞰大部分縣城。

## 翻唱
*張惠妹
*譚維維，喺湖南衛視《我是歌手3》第九期演唱，並攞到嗰集觀眾票選第一名

## 參考

## 出面網頁
*福建隆重紀念《康定情歌》作者吳文季誕辰90周年
康定情歌 (搞清楚)

《**[[康定情歌]]**》最初意思係指四川藏族民歌，之後有其他同名作品：
* 康定情歌 (電視劇)，導演王小列，主演胡軍、陶紅、斯琴高娃、唐國強
* 康定情歌 (電影)，導演江平，主演蘇有朋、居文沛、蒲巴甲、愛新覺羅·啟星
* 康定情歌 (專輯)，蘇永康粵語音樂專輯
楚漢戰爭

**楚漢戰爭**又叫**楚漢相爭**，係秦朝滅亡之後開始嘅一場政治鬥爭。發生時間大約喺西元前206年到202年，最後項羽輸咗畀劉邦。佢響垓下一帶（家下安徽省宿州靈璧）受困，然之後一路退到烏江（家下安徽省巢湖市）自殺而死。戰爭結束以後，劉邦建立漢朝做**漢高祖**。

## 睇埋
*鴻門宴

## 出面網頁
*《史記·項羽本紀》 - 中國哲學書電子化計劃
性格測驗

**性格測驗**（）泛指用嚟量度一個人嘅性格嘅心理測驗。呢啲測驗會透過一系列問題或者陳述句，要求作答者按自己嘅行為習慣、感受同反應方式作出回應，從而推斷佢哋喺唔同性格維度上嘅表現。性格測驗喺心理學、教育、招聘以至輔導等範疇都有廣泛應用。

常見嘅性格測驗包括以五大性格特質（B5）為基礎嘅問卷。根據測驗類型同研究目的，有啲測驗會用李卡特量表，有啲會用強制選擇量表格式，要求受測者喺幾個選項之間作出取捨，從中反映佢哋嘅優先選擇。

## 基礎概念

喺嚴格心理學上，性格係指一個個體特有（即係同第啲個體唔同）嘅行為、情緒或者認知特性：想像一個人，佢可以想像成一個會由刺激俾反應嘅系統，而人係有個體差異嘅生物物種；就算接收嘅刺激完全一樣，唔同人都可能會有唔同反應，例如外向度高嘅人喺見到新朋友（刺激）嗰陣，比較有可能會作出「主動行埋去結識」嘅反應，而外向度低嘅人喺同一個情況下會「主動行埋去結識」嘅機會就比較低。

假設多數受試者都係願意同有能力俾準確資訊嘅話，呢個性格測驗上嘅分數理應會一定程度上噉反映一個人幾容易驚。呢類性格測驗雖然話唔係完全靠得住，但經已相當有用－例如有個能夠「多數時候都準確噉量度」到外向度嘅問卷，而研究又發現外向度喺某啲情況下能夠預測一個員工嘅工作表現，噉呢個問卷就會喺管理上就有可能可以攞嚟幫手度請員工上嘅考量。

## 問題類型

廿世紀性格測驗嘅常見做法係用李卡特量表（Likert），指每一條題目都係一句句子，而受試者要做嘅係睇每條題目，用數字答自己有幾同意嗰句句子講嘅嘢。例如量度一個人有幾容易驚嘅李卡特式性格測驗望落會似係噉嘅：
  If approached by a suspicious stranger, I run away.
    （翻譯：「如果有個可疑嘅陌生人行埋嚟，我會走佬。」）
  If the fire alarm rings, I immediately rush out of the building.
    （翻譯：「如果火警鐘響，我會即刻跑出去棟建築物外面。」）
  ...
每一條題目受試者都係要填一個 1 至 5 嘅數字，當中 1 分表示好唔同意嗰句句子，5 分表示好同意，3 分表示中立。

亦可以睇睇強制選擇型嘅問題。

## 睇埋
*智商測驗
*見工

## 註釋

## 引述
買定嚟搜

**903買定嚟搜**（）係香港商業電台叱咤903嘅節目，連埋廣告每集係三十分鐘。主持係余迪偉、阿強同埋傑豬。響2020年10月5號至2021年9月17號星期一至五下晝四點半至五點播放。節目係搵出五大搶嘢喇喂有乜嘢，同埋做啲拍賣整新口號嘅嘢。

「買定嚟搜」係賭錢用語「買定離手」嘅諧音。

## 播放時間
*2020年10月5號至2021年9月17號：逢星期一至五下晝四點半點至五點播出。

## 主題環節
### 現時環節
;搶嘢喇喂
主持會搵當日五大着數，羅列城中嘅好嘢。呢個環節每日播出。

;明買明賣bid物會
主持會代拍賣一件嘢，啲網民可以網上定價，喺截標嗰陣最高嗰位就會喺交收之後拎到嗰陣嘢。呢個環節每個星期一推出。

;省靚招牌
主持會其中一個品牌，用各種方法去省靚佢。呢個環節每個星期二推出。

;快問快答
主持會俾聽眾問題，聽眾答得啱問題嘅話就會有嘢拎。呢個環節每個星期三推出。

;送禮人勤送禮
主持會搵其中一間舖頭去送唔同嘅嘢。呢個環節每個星期四推出。

;星期五之試吓啦
主持會去搵其中一間舖頭去試一啲唔同嘅嘢。呢個環節每個星期五推出。

## 每集主題

## 參考


## 出面網頁
*買定嚟搜重溫網頁
*
*

|-
|width=30% align=center|**上一節目**一位呀唔該
|width=40% align=center|**買定嚟搜**2020年10月5號－2021年9月17號(16:30-17:00)
|width=30% align=center|**下一節目**廣東歌關注組
休謨問題

**休謨問題**，又稱**實然與應然之問題**（，直譯可作**係-應該問題**），係由蘇格蘭哲學家大衛休謨提出嘅一條問題。佢認為句子可以分兩種－**正面性質**同規範性質。

正面性質係指一啲描述客觀事實嘅句子，形式通常會係 **X 係 Y**，X is Y，噉嘅樣；規範性質係指一啲帶有價值觀判斷嘅句子，帶有主觀，唔同人嘅價值觀可以好唔同，形式好多時會係 **X 應該係 Y**，X ought to be Y，噉嘅樣。

大衛休謨主張，人唔能夠由正面性質句子嗰度推論出規範性質句子，噉係因為規範性質句子會對事物同行動作出讚許，即係嘗試鼓勵某啲事物同行為，而正面性質句子冇噉嘅功能。佢仲進一步指出，一個人如果係想自己思路清晰就應該諗清楚思考緊嘅句子係正面定規範性質。

= 基本概述 =
休謨從語言中觀察到，有啲論證方法，冒然使用『實然』嘅命題來推導出『應然』嘅命題，犯下咗邏輯上嘅錯誤：望遍諸家嘅道德論述，作者通常都沿住平實嘅邏輯小路，討論上帝存亡或人世間嘅是非，但係不經意之間，就好似走咗入一條岔路。本來清晰嘅命題，突然之間變成咗一連串嘅「應該」或「唔應該」。呢種變化，表面上看似微不足道，其實卻影響深遠。因為呢啲「應該」或者「唔應該」涉及到一種全新嘅論理關係，需要我哋細心觀察並且解釋清楚；更加令人費解嘅係，點解呢種新義能夠從嗰啲截然不同嘅論證中衍生出來。不過，好多作者對此似乎視而不見，因此，我喺呢度想提醒各位讀者：留意一下呢種變化，可能會顛覆陳舊嘅道德觀，令我哋明白，善惡之分，並非只基於事物之間嘅相對關係，亦非完全靠理智所能識別嘅。休謨認為，唔係所有『應然』命題都同『實然』命題一樣。如果試圖從一啲『實然』命題來推論『應然』命題，咁就會缺乏邏輯關係，除非可以清楚闡述當中嘅關係。所以，唔可以只因『張三蓄意殺人』就推論『張三唔應該蓄意殺人』。『張三蓄意殺人』表示出一個事實，可能考察到有啲特徵存在於事實之中，譬如張三於死者面前持刀，而死者身上又有大量刀痕同大量張三嘅指紋。不過，在事實之中，搵唔到任何『唔應該』嘅物理特徵。

休謨發現嘅問題，已經成為而家道德理論嘅一個核心問題。休謨喺現代後設倫理學中有影響力，仲有助於激發情感主義、倫理表達主義同其他非認知主義。

休謨指出，道德同許多事實唔同，道德唔係物理事實，而係屬於心理事實。對休謨來講，判斷道德嘅方式，係基於判斷者嘅心理特徵。所以，『張三蓄意殺人，令我感到痛苦』就可以直接推論出『張三唔應該蓄意殺人』或者『張三蓄意殺人係錯』。

= 句子形式 =
要留意嘅係，規範性質嘅句子都有得以 **X 係 Y** 嘅形式存在，例：
:X 呢種行為會令某啲人唔高興（正面性質句子）；
:X 係好冇禮貌嘅（規範性質句子，係由唔鍾意 X 嘅人用來表達自己想要鼓勵人唔好做 X 嘅）。

= 睇埋 =
*知識論
*道德
*價值觀
*規範性

= 參考 =

*Charles R. Pidgen, *Hume on Is and Ought*, New York: Palgrave Macmillan, 2010.
*Gerhard Schurz, *The Is-Ought Problem. An Investigation in Philosophical Logic*, Dordrecht: Kluwer, 1997.

= 引述 =

= 註解 =
價值觀

**價值觀**（**value**）係指一個人對唔同事物「有幾重要」以及「道德上係咪正確」嘅主觀判斷。
## 睇埋
*道德心理學
列禦寇

**列禦寇**（）又稱**列圄寇**，春秋新鄭（河南省鄭州市）人。係道家代表人物之一，主張**貴虛**。佢主要嘅作品係《列子》一書。

## 睇埋
*道教
列子 (書)

《**列子**》（）係春秋戰國時期嘅道家學者列禦寇所寫嘅一本書，又名《**沖虛經**》或者《**沖虛真經**》。全書包括《天瑞》、《黃帝》、《周穆王》、《仲尼》、《湯問》、《力命》、《楊朱》同《說符》八篇，紀錄咗好多出名嘅故事，寓言同神話都有，例如係杞人憂天、愚公移山同夸父逐日呀噉。呢本書講嗰啲故仔，帶有可以警惕世人嘅教訓，而且仲有一定嘅文學價值，係道家嘅重要經典之一。



## 僞書爭議

有啲人認為《列子》嘅原著喺西漢之後就已經失傳咗，唐朝嘅柳宗元已經懷疑過呢本書嘅來源。姚際恆嘅《古今僞書考》首先認為《列子》係僞書，話而家現存嘅《列子》已經唔係原著，而係晉朝人將道家嘅思想湊埋寫出嚟嘅。好多學者，包括高似孫、黃震、葉大慶、錢大昕、姚鼐、何治運、俞正燮、吳德旋、汪繼培、鈕樹玉、章炳麟、陳三立、梁啟超等人都認為呢本書係假嘅。楊柏峻嘅《列子集釋》入面有一段〈辨偽文字輯略〉，引用咗朱熹嘅〈觀列子偶書〉嚟證明呢本書係偽作，話《列子》抄咗佛經。但係其實朱熹嘅意見正好相反，佢認為係佛經抄《列子》。馬敘倫喺《列子僞書考》入面話，《列子》出現得遲但亡失得早，魏晉之後啲好事之徒將其他典籍嘅內容收集埋一齊，再加啲後來嘅說法，借劉向嘅序言增加權威性。錢鍾書喺《管錐編》指出《列子》受到佛教思想影響，認為係魏晉時期嘅僞書，不過佢又話《列子》全書「竄取佛說，聲色不動」，「能脫胎換骨，不粘皮帶骨」。而家現存嘅《列子》注本有晉代張湛注嘅《沖虛至德真經》八卷，清朝已經有人懷疑係張湛嘅作品。章太炎認為而家嘅《文子》同《列子》「同出一手」，所以「疑即張湛僞造」。季羨林仲指出《列子》嘅作者係張湛，話《列子·湯問篇》第五其實係抄咗太康年間竺法護翻譯嘅《生經》卷第三，源自印度神話《國王五人經》裏面機關木人嘅故事。呢本書嘅完成時間一定唔會早過太康六年（285年）。季羨林請教過胡適，胡適都認為呢個證據好確鑿。錢鍾書喺《管錐編》入面提出，「偽託者未必係作注者張湛。」但即使《列子》真係張湛寫嘅，「唔足以貶《列子》，反而足以尊張湛。」而家學者對於《列子》係咪僞書有三種睇法：係僞書、唔係僞書、同埋係列子思想溝埋後人整理嘅結合體。

## 成語故事
有好多著名嘅成語故仔，都係出自呢本書嘅：
* 卷一《天瑞》：杞人憂天、男尊女卑、宋人學盜
* 卷二《黃帝》：朝三暮四
* 卷三《周穆王》：
* 卷四《仲尼》：
* 卷五《湯問》：愚公移山、夸父逐日、小兒辯日、扁鵲捩心
* 卷六《力命》：
* 卷七《楊朱》：野人獻曝
* 卷八《說符》：歧路亡羊、亡鈇意鄰
呢啲故事就算到咗廿一世紀初，都仲成日攞返嚟講。例如愚公移山嘅神話故事就好出名：呢個神話講一個九十歲嘅阿伯，佢叫**愚公**，佢住喺兩座大山附近。佢成家人出出入入都畀呢兩座山阻礙，所以佢就諗住用鋤頭同埋竹籃嚟掘走兩座山。佢掘山嘅時候，一年只可以來回一次。有人質疑佢嘅計劃根本冇可能完成，仲笑佢蠢，愚公就答：雖然佢喺有生之年應該完成唔到呢個任務，但係透過佢自己、佢嘅仔女、孫仔孫女，一代代人嘅努力，終有一日可以將兩座山移走。天上嘅神仙見到愚公咁有恆心，就命令兩座山分開，等愚公得以喺有生之年睇到自己努力嘅成果。一般認為，呢個故仔係講緊「有志者事竟成」嘅道理。





## 外文譯本
同其他道家經典相比，《列子》嘅英文譯本數量相對少。喺一九一二年，翟林奈（Lionel Giles）首次將《列子》第一至六章同埋第八章譯做英文，而安頓·弗克（Anton Forke）就負責譯第七章（楊朱）。廿一世紀初嘅最新版本係由 Eva Wong 喺二零零一年翻譯嘅。

## 睇埋
*道教

## 引咗

## 出面網頁

* 《愚公移山》列子 (粵語/廣東話) *子子孫孫，無窮匱也*，呢條視頻用粵語讀《列子．愚公移山》。
* 《列子》—中國哲學書電子化計劃
* 《列子》全文 
** 《列子集釋》卷1-4
** 《列子集釋》卷5-8
** 《列子集釋》附錄
* 《列子》 ，于古騰堡計畫
ISO 9660

**ISO 9660**係一種光碟檔案系統，又名**ECMA-119**。1988年開始，由國際標準化組織發佈。應用於Windows、MacOS、Linux等等用光碟嘅作業系統之中。

## 睇埋
*光碟製作

## 出面網頁
* ISO 9660
* ECMA-119
* Summary of the ISO 9660 Specifications
* Description of data structures in ISO-9660
磁碟鏡像

**磁碟鏡像**（英文：Disk Image），通常係一種儲存到電腦硬碟上頭嘅檔案。佢透過應用軟件進行數據壓縮以後，可以將檔案記錄到軟碟、光碟或者係USB當中。

## 睇埋
*數據壓縮
*演算法
*燒錄
編程員

**編程員**（參照，）係一種專業人士，專門用程式語言去撰寫、修改同測試電腦程式。編程員可以係大型開發團隊入便嘅成員，但亦有啲編程員係獨立作業嘅自由工作者。

## 所需技能

所謂編程，係指根據某啲目的或者功能要求，用指定嘅程式語言（例如 Python、C++、JavaScript 等）撰寫一連串指令，教電腦或者其他電子系統點樣自動執行某啲工作。編程工作唔單只係打字咁簡單，仲包括要理解問題、設計解決方案、考慮效率同埋用家體驗等因素。編程員會用唔同工具，例如編輯器、版本控制系統（例如 GitHub）、除錯工具等等，幫助佢哋完成編程任務。

## 工作場所
唔同類型嘅組織都會請編程員，包括：
*軟件公司（開發 Apps、網站、遊戲等）
*銀行、保險等金融機構（維護系統、分析數據）
*政府部門
*大學或者科研機構（處理科研上嘅數據）

除咗受聘於某啲組織，有啲編程員亦會選擇做自由業者，即係自己搵客，接單寫程式。自由業編程員嘅工作彈性比較大，可以遙距工作、揀自己擅長或者有興趣嘅項目。不過又要自己負責搵客、報價、處理合約同收費問題，對自律性同溝通能力有一定要求。隨住遠距工作興起，同埋全球對科技人材需求不斷增加，自由業編程亦成為唔少人會考慮嘅職業路線。

## 睇埋
*軟件工程

## 引咗
燒錄

**燒錄**（英文：Optical disc authoring）係一種將電腦檔案使用預載軟件，創建資料轉化磁碟鏡像到光碟嘅方法。佢透過物理變化，令唔同波長嘅激光改變染料介質完成記錄。喺唱片工業方面，主要係通過壓制方式進行嘅。燒錄光碟嘅行為叫**燒碟**。

## 儲存媒介
*CD-R
*CD-RW
*DVD-R
*DVD-RW
*DVD+R
*DVD+RW

## 使用模式
*Disc at once
*Packet writing
*Session at once
*Track at once

## 睇埋
*影碟
*唱碟
*相變
*磁碟鏡像
*數據壓縮
*ISO 9660
台式蛋餅

**台式蛋餅**係台灣小食，通常當早餐食，主要用雞蛋同麵粉整成兩層餅皮，煎成班戟形狀，入面包起鹹嘅餡，譬如芝士、火腿、煙肉、肉鬆。
醫好水腫病人

**醫好水腫病人**係《聖經》記載耶穌嘅神蹟之一，記載喺《路加福音》14章1-6節。

## 聖經譯文

## 概覽
耶穌被邀請到一個法利賽人嘅領袖屋企食飯，相信呢個主人係一個好重要嘅人物。呢個係一個安息日嘅晚餐，似乎係唔尋常嘅一餐飯。因為安息日嘅一飲一食，律法上係有瑣碎細微嘅規矩。安息日唔能夠生火煮食，否則就干犯安息日，因此安息日嘅食物應該全部都係事先預備好。喺呢個安息日，法利賽人特別仔細窺探耶穌嘅行動。佢哋認為耶穌係律法嘅破壞者，偵察佢點樣處理安息日嘅律法。「窺探」呢個詞含有「好奇同陰險嘅偵探」嘅意思。

有一個患水腫病嘅人在場，耶穌毫不猶疑，就醫好咗佢。耶穌趁敵人重未有採取行動之前，趁機會向律法師同法利賽人發問，關於安息日醫病嘅問題。耶穌提醒法利賽人，佢哋亦會喺安息日救起跌咗井度嘅牛驢。唔通人嘅生命冇動物咁貴重咩？耶穌問喺安息日醫病究竟可唔可以？呢條係難以回答嘅棘手問題，法利賽人好難以回答。其實耶穌喺安息日行事，唔係要破壞律法，而係要成全律法，佢話自己係安息日嘅主，安息日係為人而設立嘅，人唔係為安息日而設。

## 參考
張莉 (四川)

**張莉**（，）係中華人民共和國電視女演員，四川成都人，家下係房地產投資者同企業家。

張莉1965年喺成都鼓樓南街128號嘅巴金故居出世，阿爸阿媽係當地政府幹部。1983年畀電視劇《》劇組揀中出演薛寶釵一角而出名。1990年喺深圳大學畢業後去咗加拿大多倫多留學，然後攞到當地永久居留卡。

## 影視作品
* 1987年 電視劇 《紅樓夢》 飾演薛寶釵
* 1988年 電視劇 《聊齋之鳳陽士人》 飾演士人妻
* 1988年 電視劇 《家春秋》 飾演鳴鳳
* 1988年 電影《阿星阿新》 飾演安妮
* 1988年 電影《戰爭插曲》 飾演葉芳
* 1992年 電影《浮雲》

## 出面網頁
* 
* 

類:中國電視女演員
類:多倫多人
類:加拿大唐人
類:深圳大學舊生
類:成都人
莉
多羅間俊彥

**多羅間俊彥**（日文：たらま としひこ，）係日本舊皇族，東久邇宮稔彥王第四個仔、明治天皇最細個孫，後嚟做咗巴西日本人。響未皇籍脫離之前，尊稱為**俊彥王**。

## 屋企
老豆：東久邇宮稔彥王

阿媽：聰子內親王

兄弟姐妹：大佬盛厚王---二哥師正王---三哥栗田彰常

契爺：多羅間鐵輔

契媽：多羅間キヌ

老婆：多羅間勝子

* 獨仔：多羅間稔彥
天地 (搞清楚)

**天地**，唐字，指：

## 宇宙
*天地，古人宇宙觀。

## 地
*世界

## 片
* 天地無用，日本卡通

## 名
*天地氏，日本姓氏

## 社
*天地會，大清時祕密結社，反清復明為旨
市場價值

喺經濟學上，**市場價值**（；）係指一件貨品或者服務喺心甘情願而且有充分資訊嘅買家同賣家之間交嘅價格。

## 概論

舉個例說明，想像有一隻電子遊戲（game，）喺市面上賣緊，一個市場入面有啲消費者想買隻 game 有啲唔想：隻 game 嘅出版商首先為隻 game 定咗個價；呢隻 game 嘅經濟價值對個個消費者嚟講都唔同－有啲消費者好想玩隻 game，隻 game 滿足得到佢哋嘅慾望（對佢哋嚟講，隻 game 有 v_1 咁多經濟價值）；有啲消費者根本對打機一啲興趣都冇，所以隻 game 完全滿足唔到佢哋嘅慾望（對佢哋嚟講隻 game 經濟價值係零）；有啲消費者有些少鍾意隻 game，所以隻 game 對佢哋嚟講有啲經濟價值 v_2，但係 v_2 ，於是呢班消費者就冇第一批消費者咁願意使錢，就可能會（例如）等多兩三個月，隻 game 價錢跌先至郁手買。响經過咗一柞個體決策過程之後，賣隻 game 嘅出版商可能會選擇加價或者減價，最後隻 game 就有咗個價格 p，意思係個市場當中呢隻 game 平均每件賣 p 咁多錢。

一件貨品服務嘅市場價值好大程度上由經濟價值話事：如果有一件貨，佢好能夠滿足消費者嘅慾望，對所有消費者嚟講都有好高嘅經濟價值，令所有消費者都肯付出高嘅代價嚟得到呢件貨，最後結果件貨就會有高嘅需求量，所以（根據需求定律）呢件貨就會有高嘅市場價值。
## 睇埋
*生產
*消費
*供應同需求
*定價策略
*經濟泡沫

## 參考
*Deaton, Angus (1992). *Understanding Consumption*. Oxford University Press. ISBN 978-0-19-828824-4.
## 引咗
幣原喜重郎

**幣原喜重郎**（，）係日本政治人兼外交官，曾經做過第44任日本首相、眾議院議長同埋國務大臣。最高爵位係男爵。

## 出面網頁
楚義帝

**楚義帝**（？），**芈**姓，**熊**氏，名**心**。係戰國時期楚王，項羽尊稱為**楚義帝**。西元前206年，項羽自立西楚霸王之後定都彭城（家下江蘇省徐州市）。後尾義帝流放長沙，畀項羽下令英布殺死。
函谷關

**函谷關**，喺中國河南省靈寶縣西南一帶。同雁門關、仙霞關、劍門關，並稱中國四大關口。

戰國時秦國開函谷關，守住秦國，防止六國入侵。
英布

**英布**，秦國揚州九江六縣（安徽省六安市）人。由於受過墨刑（**黥刑**，），因此又名**黥布**。喺項羽進軍咸陽、攻打關中嗰時，英布去到函谷關（家下河南省靈寶縣）打敗咗漢王劉邦嘅軍隊。當時擁有十萬兵力嘅劉邦，只得退居於壩上（陝西省西安市西北一帶）。

西元前206年，項羽分封天下，封英布做**九江王**。項羽流放楚義帝之後，暗中命英布殺死。楚漢戰爭時期，項羽攻打齊王田榮嗰陣，項羽叫英布幫手，但係英布話自己病咗，只係派咗幾千人去。到咗劉邦進攻彭城嗰陣，英布又冇幫項羽抵抗劉邦，項羽因此開始對英布不滿。劉邦搵人氹掂英布同佢合作，英布起兵攻打項羽，畀項羽打敗咗，唯有走去投靠劉邦。

之後劉邦立英布做**淮南王**。喺項羽敗亡之後，英布嘅封國以六做都城，管轄埋九江、廬江、衡山同豫章郡。佢同韓信、彭越共稱漢初三大名將。

漢高祖十一年（西元前196年），韓信畀漢朝誅殺咗，英布開始擔心自己，到咗彭越都畀漢朝誅殺之後，英布仲更加驚。之後英布畀下屬向朝廷告狀話佢想謀反，英布唯有真係起兵造反，畀劉邦打敗。逃亡嗰陣，反畀假意幫手嘅長沙王吳臣號令鄉民殺死。

## 參考

## 睇埋
*鴻門宴
*楚漢戰爭

## 出面網頁
*《史記•黥布列傳》 - 中國哲學書電子化計劃
翟凌

**翟凌**（）係中華人民共和國模特兒，山東濟南人，暱稱「獸獸」，2005年同2006年兩度攞到「中國內衣模特大賽」總決賽亞軍。

2014年，翟凌喺微博公開自己結婚嘅消息，婚後二人定居加拿大。

## 出面網頁

* 
* 

類:中國模特兒
類:女模特兒
類:濟南人
凌
張莉 (遼寧)

**張莉**（，）係中華人民共和國女子劍擊運動員，遼寧營口出世。 

## 出面網頁
* 

類:遼寧人
莉
國民民主黨 (日本2020年)

**國民民主黨**（；），簡稱「**民主黨**」。依家係日本其中一個在野黨，喺2020年9月15號成立。立場定位係「改革中道」政黨，由一班舊國民民主黨議員創立，黨代表係玉木雄一郎。

## 歷史
2020年7月，舊國民民主黨同舊立憲民主黨再為合併嘅事磋商，到8月，兩黨終於有咗共識，大部分舊國民黨嘅議員會加入合併之後嘅新黨，但係舊國民黨有一部分議員因為消費稅減稅同修憲等等嘅政見上立場唔同而反對合併，包括當時嘅黨代表玉木雄一郎。

到9月11號，加入合併新黨嘅議員成立一個叫「民主黨」嘅臨時政黨，而唔加入嘅議員就另外籌組一個新嘅**國民民主黨**，最初有14個議員響應加入，但係原先響應加入嘅增子輝彥因為唔妥玉木雄一郎繼續做黨代表，決定退出，後來再有1個獨立同1個舊國民黨嘅議員加入，所以喺9月15號正式成立嗰陣，新嘅國民民主黨有7個眾議院議員同8個參議院議員，包括以前民進黨兩個黨代表前原誠司同大塚耕平。

喺10月20號，又有一個獨立嘅參議院議員加入，而家國民民主黨有7個眾議院議員同9個參議院議員。

2023年尾，前原誠司為首嘅四人退黨，同前立民黨議員德永久志合組新黨，新黨之後加入咗日本維新會嘅黨團。

## 睇埋
*立憲民主黨（舊）
*國民民主黨（舊）
*社會民主黨
*立憲民主黨（新）
路易絲格呂克

**路易絲格呂克**（**Louise Elisabeth Glück**，）係美國詩人同散文作家，2020年諾貝爾文學獎得主。

## 出面網頁
大夢想家

《**大夢想家**》（）係香港電視廣播有限公司嘅遊埠節目，由譚凱螢做主持，喺2020年10月10號到2021年1月2號香港時間逢禮拜六20:00到20:30喺J2播。呢個節目會介紹臺灣各地嘅特色家居。

## 每集內容

## 出面網頁
*大夢想家 - 主頁 - tvb.com
插針樓

**插針樓**，又叫**牙籤樓**，係喺香港用嚟俗稱一啲地盤面積細少，而比起側邊零舍高嘅單幢式樓宇。

## 點解出現
插針樓通常喺舊區比較常見，因為以前啲唐樓呢啲民居都無咁高，但中間某塊地仔俾人收購重建之後，地積比又鬆咗（譬如屬於甲類嘅地盤），就會出現好似「插針」落一個鄰里嘅現象。

## 有咩利弊
呢排因為房屋供應不足，除咗私人發展商，政府都諗過某啲公屋咁樣起。雖然咁樣可以畀多啲人住，不過亦會引起屏風效應、交通配套不足、仕紳化諸如此類嘅問題。

## 註
偏門

**偏門**（）指樓宇側門，唔係正門。**撈／做／食偏門**指從事唔正當職業；**行／走偏（門）**指用不良方法做某樣嘢。「偏門」意思多數等同於「旁門左道」，不過偶然會引申成講某樣嘢特别同埋鮮為人知。

## 攷
岐伯

**岐伯**係上古醫家，佢精通醫術、好養生。而且做過黃帝嘅大臣，係醫家之祖。後人對岐伯同黃帝二人嘅稱呼，叫做「岐黃」。

## 書
*黃帝內經

## 睇埋
*中醫學

*
*
*
近衛家

**近衛家**（日文：このえけ，日本舊體：**近衞家**），係日本五大攝家之一，個名嚟自平安京嘅近衛大路，原本叫**陽明家**。祖先係藤原氏嘅分支藤原北家，初代當主係藤原忠通庶長仔近衛基實。

## 歷史
近衛家大約響1153年左右由藤原忠通四仔（實際上係庶長仔）基實創立，嗰時叫陽明家。1163年，基實早死，大仔基通繼承陽明家，後嚟基通跟據響屋企前面嘅近衛大路，改名叫近衛家。之後基通一直同叔叔九條兼實（另一攝家九條家當主）響度對抗，而呢個時候近衛家就升為攝家之一。

鐮倉時代中期，第三任當主家實嘅細仔兼平另起鷹司家，而鷹司家後嚟都做咗攝家之一。

之後傳到第十七任當主前久，前久好做得，好快就得到當時好有勢力嘅豐臣秀吉睇起，令到近衛家地位上升。但之後一任當主信尹冇仔（得一個女太郎姬），前久又淨係得信尹一個仔，所以近衛家面臨畀人廢除。而前久有一個女前子，嫁咗畀後陽成天皇，生咗四個仔，所以信尹就認咗前子嘅第二個仔信尋做契仔去避免畀人廢除，從此近衛家就成為皇別攝家（即係指有皇室血統嘅攝家），所以得到嘅俸錄都特別多。

1884年，明治天皇頒令華族令，要求全部堂上家（即貴族，指一啲可以做好多高官職嘅家族）都要做華族，其中時任當主篤麿畀人封為公爵。而佢響政治界好活躍，曾經做過貴族院議長，而大仔文麿仲曾經做過日本首相。另外篤麿個二仔秀麿就做咗指揮家，而秀麿就影響咗依家近衛家好多成員都係玩音樂。

1947年，駐日盟軍總司令指示廢除華族令，近衛家都唔例外。雖然近衛家保住咗銜頭，但所有官位冇嗮。

之後文麿傳位畀文隆，文隆雖然有個仔隆明，但隆明係響文隆同老婆正子離婚之後先至出世，所以唔計佢；而秀麿個大仔秀健係私生仔，文隆唔想傳畀佢。最後佢認咗外甥、細妹溫子二仔忠煇做契仔。而現任當主就係忠煇。

## 歷任當主

## 分支

* 鷹司家（另外一個攝家）
* 近衛子爵家
* 水谷川家
* 常磐井家
* 栗田口家
* 多羅尾家
* 衣笠家
* 水野家
廟妓

**廟妓**係指喺廟宇裏面生活，為朝拜者提供性服務嘅人。廟妓嘅由來已經一段頗長嘅歷史，無論係古代嘅印度、迦南或細亞細亞都曾經有。直至21世紀，世界上絕大多數已經發展嘅地區都唔再有廟妓，但係喺印度卡納塔克邦北部，仍然有為數多達十萬嘅少女擔任廟妓。廟妓唔一定係女性，例如喺古迦南嘅阿斯塔蒂神廟裏面就男女都有。

## 廟妓起源
宗教賣淫最早流行於古巴比倫，女子為咗表示對神嘅虔誠，就喺神廟裏面貢獻自己嘅貞操。根據古希臘歷史學家希羅多德喺佢寫嘅歷史書嘅描述：古巴比倫唔同地位嘅女子，無論身分係尊卑定貴賤，都必須喺神廟裏面做一段時間嘅廟妓。呢啲廟妓多數都係妙齡女郎，佢哋用繩串成花冠戴喺頭上，喺廟裏面一排排坐好，中間留空一條條嘅路，畀嗰啲參拜神靈嘅人能夠喺中間行過。拜祭嘅人入咗廟之後，就可以喺廟妓當中揀一個啱心水嘅。如果揀中佢，只要將一個銀幣拋喺嗰位廟妓膝頭下嘅圍裙之中，嗰個廟妓就要即刻企起身，跟住佢行到女神面前。嗰個男子就以米利達女神嘅名義要求同佢做愛，廟妓冇權反對。呢啲係所有女子應盡嘅義務，就算係最高貴最有錢嘅女子亦都要照做。同男子做完事之後，嗰個女子亦算完成咗廟妓嘅任務，可以除咗頭上嘅花冠，回復自由可以返屋企。

## 參考
冥通銀行特約：翻生爭霸戰

《**冥通銀行特約：翻生爭霸戰**》（英文：**Hell Bank Presents: Running Ghost**）係2020年上畫嘅港產片，由黃又南、蘇麗珊、林曉峰、顧定軒、袁富華、張文傑同王敏奕主演，李國煌執導。

## 演員表

## 出面網頁
* 
*
廣播劇

**廣播劇**舊時又叫**播音劇**，係一種純粹由聲音演出嘅戲劇，由播音員或配音員聲演人物角色或旁白，另一邊有效果組人員利用各種唔同嘅道具，製造出開門聲、腳步聲、水聲等唔同嘅背景聲音。
獅王

**獅王**（**ライオン**，**LION**）係日本一間生產商，產品包括清潔劑、番梘、牙膏同藥療用品。
銅鑼灣街市

**銅鑼灣街市**，香港街市之一，喺香港島銅鑼灣東便，依帶銅鑼灣有天后地鐵站，又叫天后。街市喺電氣道同水星街交界處，正門對住歌頓道，門牌電氣道一百四十二號。

銅鑼灣街市如今為第二代，二十世紀九十年代重建，分上下兩層，有五十一檔。而佢初代一九〇四年起好，只得一層，外牆砌紅磚，用石屎平頂。

## 出面網頁

* 食物環境衞生署－銅鑼灣街市
太始

**太始**，哲學概念一種，探究宇宙生成，見於道家同黃老。太始，意謂天地萬物至初嘅開端。

太始依個字，至早見於列子一書，喺天瑞一篇講到宇宙開始四段，太易、太初、太始以及太素。太始為第三段，開始見形，但未有質。但依個唔係太始唯一解釋，淮南子天文一篇，就講天地未有形之時，就叫做太始。

後來道教以列子太易、太初、太始、太素，另加太極，合為先天五太。 

漢皇帝劉徹，亦至早用太始為年號。

## 列子
列子天端一篇咁寫：

## 淮南子
淮南子天文一篇咁寫：
謀殺

**謀殺**（）係一種罪行，係指有意圖噉令人哋嚴重受傷或者死。

## 喺香港嘅謀殺罪
*喺香港，法律制度沿用普通法、衡平法、習慣法。根據香港法例第212章《侵害人身罪條例》，18歲或以上嘅人畀人裁定犯謀殺罪，必須一律判終身監禁；至於18歲以下嘅人，法庭可行使酌情權判處較短刑期。依香港法例第339章《殺人罪行條例》，下面呢啲情況下殺人唔屬於謀殺，需要第啲罪名（例如誤殺）起訴：

#殺人行為未具備預懷惡意、
#殺人嗰陣神志失常、
#喺畀人激嬲到冇咗自控能力底下殺人、
#依據自殺協定下互相殺死協定中嘅人。
#若嗰位犯人有精神病，且病情不定時，雖然會以誤殺罪起訴，但所判處嘅無限期醫院令基本上等同終身監禁，而且一般唔可以假釋，亦係18歲以下人士可畀判囚終身嘅例外。
砵

**砵**（，英文：Boot），書面語叫**靴**（），係鞋嘅一種。大多數砵主要遮住腳同腳腕，而一啲長砵重可以遮埋細髀嘅某一忽。一啲砵甚至可以延伸到膝頭同囉柚。

## 唔同款嘅砵
*波砵
*牛仔砵
*短砵
*長砵

### 相

File:Blackcowboyboots.jpg|牛仔砵
File:ExRUB.JPG|綁帶砵
File:ExtraTalla.jpg|長砵
File:Ski boots, Head brand.jpg|滑雪砵
File:Blue skates.jpg|溜冰鞋
File:Desert_boots.jpg|沙漠砵
File:Bergschuh_Leder_um_1982.jpg|行山砵
File:S3 safety footwear.jpg|安全砵
File:JKYBT.JPG|長砵
File:A-12 OXCART Flight Suit Boots - Flickr - The Central Intelligence Agency.jpg|馬丁砵
File:Waiting for deliver leaflet.jpg|thumb|着住砵
波砵

**波砵**（，英文：Football boot），係砵嘅一種，通常係指踢波嗰陣會用嘅砵。嗰啲專為草地波地整嘅波砵都有鞋釘，可以加強對鞋啜住地下嘅力。

## 睇埋
*波鞋

## 參攷
*
整數 (資料類型)

**整數**（**integer**）喺程式編寫上係資料類型嘅一種，指件資料表示緊一個整數。

現實入面嘅整數有無限可能，但係電腦入面嘅整數標記範圍就有限，因為任何電腦嘅處理能力都有極限。喺C語言之類嘅電腦語言，整數型別用`int`表示，而另一啲語言例如Visual Basic就會用成個英文字。
浮點數

**浮點數**（；）喺程式編寫上係種成日用嘅資料類型，指件資料表示緊一個可以係小數嘅實數，但係記錄嘅方式係主要以二進制嘅科學記數法，只用有限嘅有效數字來記，所以唔能夠準確咁記錄任意嘅實數。

所謂浮點係指冪嘅數值係因應記錄嘅實數而定，並冇一個固定嘅冪。

因為二進制唔能夠準確記錄十進制嘅小數，有啲例如 0.1 之類，喺十進制係有限小數，但係二進制之下就變成無限小數；由於浮點數只有有限嘅有效數字，呢啲數值用浮點數喺二進制之下冇可能準確記錄。

相對於浮點數嘅實數資料類型叫定點數。

## 基本原理
浮點數嘅基本原理係將實數嘅數值好似科學記數法咁拆成 mantissa 同冪兩部份，記錄喺有限嘅位元入面，表示成 m\times{r^x}，當中 m\in\mathbf{R}，x\in\mathbf{Z}；或者拆成 sign、mantissa 同冪三部份，用一個位元記個數係正定負，然後將剩返嘅位元分畀 mantissa 同冪來用，任意一個數值就表示成 s\times{m}\times{r}^x，當中 s\in\{-1,1\}，m\geq0，x\in\mathbf{Z}。r 通常係2（二進制），但係亦都有可能係其他例如10（十進制）、8（八進制）或者16（十六進制）。

例如，如果我哋有16個位元可以用，用拆開三部份嘅方法，用咗一個位元記 sign，如果用7個位元記冪，就仲有8個位元記 mantissa，再如果係用二進制，冪嘅值就限咗喺7個位元可以表示嘅整數（例如 −64 至 63），任何表示嘅實數亦都固定咗有8個（二進制嘅）有效數字。

## IEEE 標準
目前常用嘅浮點數格式都會跟 IEEE 754 標準。喺呢個標準之下，除咗表示實數之外，浮點數亦都可以表示幾個非數值，例如 ｢無限大｣。

## 睇埋
*資料類型
*算術下溢
*科學記數法
## 參考
*Muller, J. M., Brisebarre, N., De Dinechin, F., Jeannerod, C. P., Lefevre, V., Melquiond, G., ... & Torres, S. (2018). *Handbook of floating-point arithmetic* (pp. 44-91). Basel, Switzerland:: Birkhäuser.
字符 (資料類型)

**字符**（）喺程式編寫上係資料類型嘅一種，概念上係獨立嘅一種資料類型，表示一個單個嘅文字符號，而所表示嘅符號就算係一個數字都視佢為一個符號而唔當符號所表達嘅數值處理。

由零個或以上字符組成嘅資料，叫做字串。

喺實際應用上，個別嘅程式語言未必有獨立嘅字符資料類型 。例如，喺 Perl 只有字串，冇字符；又例如，喺 C 語系，字符（char，）係整數嘅一類，特指兩種一個位元組可以裝得落（即係可以用來當內碼表示 ASCII 字符）嘅整數。

## 睇埋
* 資料類型
* 字素
騎龍

**騎龍**（粵拼：ke4 lung4）係個黑道用詞，指將綁架咗嘅人押過關去第二處；做呢樣嘢嘅人都係叫作「騎龍」。

## 手法
唔少喺澳門賭場入面借咗大耳窿錢嘅債仔，會落入「騎龍」之手，再被「騎龍」去香港或者大陸圂住，之後拍檔嘅收數佬／婆會向人質嘅熟人追數，等收到錢至放人。

## 參攷

## 睼埋
*扒仔
文麗雙築

**文麗雙築**（），係香港一個私人住宅屋苑，喺香港島黃竹坑海洋公園道38號，由8座三層高嘅獨立平房組成，編號分別由A1到A7再加B1。文麗雙築嘅位置喺香港海洋公園海濱樂園（山下園區）東南面，因而經常畀人誤以為屋苑係海洋公園嘅範圍或者飛地，但事實上屋苑同佢通去外間嘅車路都係公園範圍外面。

## 史
文麗雙築現址塊地早喺海洋公園起之前已經有起屋。根據香港海洋公園1972年批地契約，地契圖則顯示文麗雙築現址塊地係屬於「RBL 853」地段（鄉郊建屋地段第853號），上面已經起咗建築物。而文麗雙築而家嘅建築係喺1977年獲得政府嘅規劃許可，並喺1983年5月入伙。另外，雖然文麗雙築獲編配門牌「海洋公園道38號」，但根據地政總署嘅街道命名公告，海洋公園道只係去到海洋公園西側近警校道東面入口嘅位置，所以由嗰個位置開始通去文麗雙築嘅車路並無納入海洋公園道嘅一部份。

## 參考
可靠度工程

**可靠度工程**（）係系統工程一個子領域，研究啲設備能唔能夠恆定（靠得住）噉成功達到目的。

## 睇埋
*容錯能力，可靠度工程一般想將系統設計成有咁上下容錯性。
*生還分析，可靠度工程可以用嘅一種統計分析。
競爭危害

**競爭危害**（**race condition**）係指一個系統嘅最終輸出會受一啲唔受控制嘅時間差影響。
緩衝區溢位

**緩衝區溢位**（**buffer overflow**）喺編程上係指當一個電腦程式嘗試將資料寫入去一個電腦緩衝區（buffer）嗰陣，超越個緩衝區嘅界限，將資料寫咗落去隔離嘅記憶體位置嗰度。
軟件可移植度

**軟件可移植度**（**software portability**）係指一個用高階程式語言寫成嘅電腦程式嘅源碼可以喺幾廣泛嘅電腦硬件同作業系統上面行，一個完美可移植嘅程式能夠喺任何電腦（無論係個人電腦定係手機等）上面行。
可維護度

**可維護度**（ | ）喺工程學上係指一件產品有幾易可以俾現時或者將來嘅設計者攞去改良、執錯或者調較。
## 睇埋
*模塊化編程
演算法效率

**演算法效率**（**algorithmic efficiency**）係指一段演算法行起上嚟花費幾多運算資源。高效率嘅演算法能夠用少嘅資源做多嘅工作。
縮排風格

**縮排風格**（）喺編程上係指將一段電腦碼嘅唔同部份做縮排（喺嗰行碼前面加空格）嘅方法。
程式注釋

喺編程上，**注釋**（，）係一啲個電腦程式行嗰陣會忽略嘅碼，通常係編程員用嚟向睇段碼嘅人解釋每段陳述式嘅存在意義嘅。
## 睇埋
*可讀性
分解 (電腦科學)

**分解**（**decomposition**）喺電腦科學上係指將一件複雜嘅工作分做好多件細啲、易處理啲嘅工作。
需求分析

**需求分析**（參見）喺工程學（包括系統工程同軟件工程等等）上係指分析要設計嘅物品有乜嘢需求，亦即係個客人或者用家想要件產品做乜同埋解決啲乜嘢問題。需求分析有助釐清個 project 嘅範圍，避免後期開發嗰陣出現功能缺漏或者同用家期望不符等嘅狀況。

## 基本概念

需求分析通常發生喺需求獲取之後，工程師會對收集返嚟嘅需求資料進行整理、分類同埋驗證，務求從中構建一份明確、冇歧義嘅需求規格文件，講明隻軟件要有咩功能，由啲咩 input 嗰度俾出咩 output。

喺實際應用上，做需求分析嗰時會遇到唔少挑戰，譬如個客嘅描述含糊得滯、唔同需求之間可能出現矛盾，甚至需求隨時間推移出現變化。相關技術書籍指出，需求分析唔單止係紀錄「要做咩」仲要理解「點解要噉做」。

## 故障樹

處理需求相關風險時，故障樹分析（參見）係一種技巧。故障樹會係一幅圖，分析過程採用遞歸式結構表達，最上層係整體系統錯誤（例如**伺服器輕機**）而下層會展開為一連串嘅中間原因，再細分成基層事件，例如電源 short 咗、風扇壞咗、操作者撳錯掣等等。

成個結構會用一幅圖表示，常見符號包括圓形表示基層事件，同埋各種嘅邏輯門，諸如：
*與門：全部基層事件同時發生，先會導致上層錯誤；
*或門：只要其中一個基層錯誤發生，就會引致問題。
完成故障樹分析之後，開發人員就可以根據結果規劃容錯機制，提升系統整體穩定性。

## 睇埋
*軟件需求
*功能需求
*設計
*工程設計

## 註釋

## 引咗

## 拎
軟件維護

**軟件維護**（ ）喺軟件工程上係指喺電腦軟件出咗街之後執同改良隻軟件。軟件工程師會想維護自己整嘅軟件可以有好多原因，包括係想改良隻軟件，例如廿一世紀初嘅電子遊戲就係噉－遊戲開發者成日都會喺隻遊戲出咗街之後加啲新嘅內容落隻遊戲嗰度，等啲玩家玩得耐啲過癮啲。

## 概論

做軟件維護嘅原因仲可以包括：
*想改正啲响開發過程當中冇發現到嘅 bug；
*啲客對隻軟件提出咗新嘅要求，工程師想加新功能應對；
*想令隻軟件可以同更多嘅軟件、硬件或者電訊功能相容；
*工程師預想到可能將會出現一啲問題，所以改定隻軟件；
*引退一啲過時嘅舊軟件
... 呀噉。

軟件維護呢家嘢可以好撈絞－現實嘅軟件好多時都好複雜，開發期間想改經已好容易搞到出 bug，而想改複雜得嚟仲要係有客喺度用緊嘅軟件，就更加難上加難，而且對舊嘅軟件做維護，隻軟件可能會同現時嘅軟硬件唔相容。

## 睇埋
*遊戲改檔

## 引述
天文導航

**天文導航**（）係用天文觀測（包括天體同埋地平線）去幫船隻定位導航嘅技術。
航位推測法

**航位推測法**（）係用船而家嘅位置同佢航行嘅方向同速度，去推測未來嘅位置嘅導航技術。
莊·巴吉斯

**莊·巴吉斯**（**John Backus**，）係美國一個電腦科學家。佢出名在喺 1957 年提出咗「想要有一種比起組合語言更加易讀嘅程式語言」嘅諗頭，並且喺 1957 年開創咗世上第一隻廣泛俾人使用嘅高階程式語言 Fortran。
數值積分

**數值積分**（）係數值分析入面計算積分數值嘅方法。

## 梯形公式法

睇梯形公式

## 辛普森積分法

睇辛普森積分法
廣播

**廣播**（）係用電訊技術由傳媒傳播聲音同視像畀大眾嘅行為，可以分做齋聲嘅無綫電廣播（電台廣播）同有聲有畫嘅電視廣播兩大類。皆因前者嘅技術出現先，有時講「廣播」兩字係專指「電台廣播」。

## 有線廣播
**有線廣播**（）係一種通過金屬導線或光纖將電台節目直接傳送畀用戶接收設備嘅廣播形式。
### 歷史
最早嘅有線廣播源自有線電話。有線廣播嘅創造者畀認為係波蘭裔嘅心理學家，哲學家，公關人員同發明家，佢喺電氣工程，電視，攝影同化學等領域表現出色，並發明咗雙模電池電話。1880年，佢成功研製用導線把劇院入面嘅音樂節目傳輸出去嘅播音設備，之後歐美各國劇院紛紛採用有線電話嘅方式傳送演出實況。

## 無線廣播

**無線廣播**，亦可以叫做**電台廣播**，係一種用無線電波嚟發送資訊嘅模式，可以分做AM同FM兩大類。接收嘅最主要係收音機同電視，而用家只需要有天綫就會聼得到。

### 歷史
無線廣播最早可以追溯到1894年。當時，意大利嘅馬可尼開始利用無線電波嚟做資訊傳播，到1901年第一次將無線廣播跨過大西洋。到1904年，有公司開始將每日嘅新聞利用無線廣播傳去唔同做船務嘅人度，畀行船嘅人都可以聼到新聞。

到一次大戰，軍事需要令無線廣播嘅使用率大增。到戰後，就成為咗大眾傳媒嘅重要媒體。到二次大戰，軍事需要同樣令佢嘅使用率急升，包括飛機同地面嘅溝通同埋雷達。喺1930年代開始，FM開始取代AM廣播，到70年代已經係非常普遍。

喺舊時，所有廣播都係用模擬訊號，不過自從2000年開始，越嚟越多係用數碼訊號。

世界上用嚟廣播嘅容量由1986年到2007年期間，足足升咗4倍，由 4.32 字節去到 1.9 字節。呢個等同每人每日由睇55份去到睇175份報紙咁多。

## 參考資料
業餘無線電

**業餘無線電**（），又叫**業餘電台**、**業餘廣播**，係業餘人士用無線射頻頻譜進行非商業用途嘅無線電通訊嘅方式。
宇文化及

**宇文化及**（）係隋末武將，割據勢力之一。618年弒隋煬帝，同年底自立為帝，國號「許」，年號天壽。幾個月後俾竇建德殺咗。
衞星電視

**衞星電視**（）係種電視訊號嘅傳輸方式，用人造衞星轉播電視訊號。
## 睇埋
*地面電視
*有線電視
速遞

**速遞**（），又叫**快遞**，係種比傳統郵政快速嘅送件方式，送嘅嘢可以係信、包裹甚至係貨。
錄音

**錄音**（）係將聲音紀錄落嚟嘅技術。留聲機係世上第一部錄音裝置。

廣義上，錄音亦包埋將錄咗嘅音播返出嚟嘅技術，即係聲音再現（）。

## 睇埋
*錄音機
*錄音帶
留聲機

**留聲機**（ 或者  ）係世上第一部錄音裝置，1877年由美國發明家愛迪生發明。
語音合成

**語音合成**（）係將人講嘢嘅聲用電子裝置模擬返出嚟嘅技術，譬如向裝置輸入文字，裝置就會用人聲讀返啲字出嚟。
太空戰

**太空戰**（**space warfare**）係指喺太空當中發生嘅戰鬥。呢種戰爭喺廿世紀並冇發生，但就係好多科幻作品鍾意對其作出幻想嘅題材。
生物學史

**生物學史**係指生物學呢門領域嘅史。

## 古希臘

早喺古希臘嗰陣時，經已有哲學家喺度研究傳統定義上嘅生命，不過佢哋嘅諗法多數都唔受現代科學接納。最早期有關生命嘅理論係由唯物論（materialism）嗰度走出嚟嘅，呢種思想認為宇宙入面淨係得物質，冇靈魂呢啲非物質嘅嘢，而對於唯物論者嚟講，生命只不過係一種複雜嘅物質，而唔係乜嘢靈魂；另一方面，又有思想家唔認同呢種諗法－主流古希臘學者會喺古希臘文入面區分兩個字：一個係「ζωή」（zoe），解做「（有靈魂嘅）生命、動物」，派生英文字「zoology」（**動物學**）；另一個係「βίος」（bios），解做「生活、生計」，派生英文「biology」（**生物學**）。呢個區別好影響後世西方哲學、尤其是基督教倫理對「生命」嘅睇法，將「生命」呢樣嘢分成「超越肉體嘅生命」（zoe）同埋「肉體嘅生命」（bio）兩個層次。

古希臘思想家又有喺度諗生命嘅組成：公元前 430 年嘅哲學家恩培多卡勒（Empedocles；希臘文：Ἐμπεδοκλῆς）提出咗個諗法，認為宇宙入面所有嘢－包括生物－都係由四種元素組成嘅：地、水、火、同埋風。佢相信世上所有嘅變化都係由呢四種元素嘅排列嚟解釋得到，而各種嘅生物就係呢四種元素以啱嘅方法溝埋一齊得出嘅結果；另一方面，公元前 460 年出世嘅哲學家德謨克利特（Democritus；希臘文：Δημόκριτος）就啱啱相反，認為生命嘅本質係有靈魂，主張火係同生命最有啦掕嘅元素（因為生命都係會產生熱力嘅），並且認為熱嘅原子會產生靈魂，令到啲嘢有生命。

公元前 322 年出世嘅希臘哲學家阿里士多德好睇重生命研究，亦都寫咗佢對生命呢個概念嘅睇法。佢提出物形論（hylomorphism），話宇宙入面所有嘢都有**物質**同**形態**（form），而一件有生命嘅嘢嘅形態就係佢嘅**靈魂**（希臘文：ψυχή，讀做「psyche」；拉丁文：anima）。佢認為靈魂有分三種：植物嘅靈魂係最簡單嘅，呢種靈魂淨係識得做生長同埋繁殖呢啲基礎功能；而動物嘅靈魂既有呢啲功能，又曉郁同埋感受；人類獨有嘅**理性靈魂**（rational soul）就更上一層樓，仲有思考嘅能力同埋意識。阿里士多德仲提出話物質係形態嘅必要條件：一定要有物質先至可以有形態，所以冇身體嘅嘢係唔會有靈魂嘅（但有身體唔等如會有靈魂）。佢將靈魂分三種嘅做法，雖然話啱唔嗮（例如係植物其實識郁，只係郁得好慢），但係智能呢家嘢似乎真係依「植物－動物－人類」嘅次序上升。植物冇乜嘢智能可言，動物幾乎係全部都或多或少噉有啲智能，而人類就出咗名係動物之中最聰明嘅。物形論雖然喺現代學角度上啱唔晒，但仍然對後世嘅生命研究產生影響。

## 中世紀

喺中世紀（5 至 15 世紀），生物學都仲未有大嘅進展。喺羅馬帝國冧咗之後，佢哋啲知識好多都喺歐洲失傳咗，搞到歐洲進入咗一段黑暗時代。古羅馬同古希臘嘅知識有喺近東同中東嗰度留存咗落嚟－拜占庭帝國嘅人同阿拉伯人將古希臘人嗰啲醫學同生命研究著作譯做佢哋啲話，但佢哋唔多做生物方面嘅研究，只不過係後尾做到將古希臘嘅知識傳返過去歐洲。中世紀啲歐洲人將古希臘發展出嚟嘅嗰套醫術攞咗嚟用，但係好少可會質問嗰套知識或者嘗試將佢發展上去。中世紀歐洲嘅大學喺哲學同物理學等領域嘅研究有啲睇頭，但係生物學依然未有進展，事實上喺嗰時生物學連獨立嘅學科都唔係。總體嚟講，中世紀嘅人類喺生命研究方面冇乜特別嘅作為。

## 科學革命

生物學真正嘅開端要數 17 至 18 世紀嘅科學革命（The Scientific Revolution）時期。喺打前少少嘅文藝復興時代，歐洲人對古希臘古羅馬嘅文明同思想興趣大增，令到科學嘅火花開始喺歐洲重燃，好似係達文西噉，就成日都幫手研究人類同埋動物嘅身體，仲對解剖學做咗些少貢獻。而喺 17 至 18 世紀嗰陣，歐洲仲掀起咗科學革命嘅熱潮：喺嗰個時代，有好多歐洲學者都開始嘗試用科學方法嚟研究各種大自然嘅嘢，包括咗生物。呢樣嘢令到生物學－研究生命嘅科學領域－開始萌芽。另一方面，顯微鏡嘅發明亦都令到對生命嘅理解有咗飛躍性嘅進步：英國科學家羅拔虎克（Robert Hooke）喺 1665 年出版咗《Micrographia》（粵文：微物圖誌）呢本著作，詳細噉記錄咗佢自己用顯微鏡睇到嘅各種微生物。打後少少喺 17 世紀尾，有埋荷蘭科學家列文虎克（Antoni van Leeuwenhoek）等人對顯微鏡做各種改良，歐洲人成功噉發現咗細菌同好多其他微生物。顯微鏡嘅發展，開拓咗以細胞為生物單位嘅科學認識，為現代生物學對生命嘅定義（細胞學說）奠基。

喺科學革命時期，學者亦都致力將已知嘅生物分類同埋改名。瑞典生物學家林奈（Carl Linnaeus）喺 1735 年提出咗佢嗰套生物分類法，跟手喺 1750 年代幫佢所知嘅生物改好嗮啲學名，呢兩樣嘢對於現代生物學嚟講都仲係好緊要，而且林奈－同好多佢同期嘅歐洲學者－發表咗好多對生物嘅諗法，當中法國數學家布豐伯爵（Comte de Buffon）甚至仲有諗過進化呢條橋。雖然林奈同布豐伯爵等學者嘅嗰柞諗法有好多都畀及後嘅科學家證實咗係錯嘅，但係佢哋啲研究依然係為現代生物奠定咗個基礎。

## 物種起源

現代生物學嘅開端喺 19 世紀。嗰個時期最出名嘅要數英格蘭自然學家查理斯·達爾文（Charles Darwin），佢對進化同物種形成等現象作出咗深思，並且喺 1859 年發表咗佢嗰本好出名嘅名著《物種起源》（On the Origin of Species），提出咗物競天擇嘅諗法解釋進化嘅現象，認為無論同種定異種嘅生物都會喺個環境嗰度爭生存所需嘅資源（例如係嘢食同水），爭嬴嘅就有得生存落去，跟手就繁殖以及將自己身上嘅基因傳畀下一代，所以一個物種嘅基因庫會一代一代噉變，經過幾百萬年就會變到完全唔同咗樣。

達爾文個理論喺啱啱提出嚟嗰陣喺學界有唔細嘅爭詏，但最後各種嘅證據－由化石以至實驗觀察等－都係撐達爾文個諗法嘅。而到咗廿一世紀，達爾文個理論已經俾科學家廣泛噉應用喺醫學同埋人工智能等嘅好多個領域嗰度（例子可以睇遺傳演算法），而且喺理論上仲有新嘅發展，例如係用物競天擇嘅理論嚟解釋利他嘅行為呀噉。
## 註釋

## 睇埋
*科學史

## 攷
靠唔住嘅敘述者

嘅文學，**靠唔住嘅敘述者**（）係指敘述出嚟嘅事唔可信嘅敘述者。**靠唔住嘅敘述**（**unreliable narration**）係敘事技巧嘅一種，指個故仔嘅敘述方式暗示或明示個敘述者並唔完全信得過，冇相對客觀同準確噉敘述故仔入面嘅事件。

## 睇埋
*扭橋
萎縮

**萎縮**（**atrophy**）係指身體某啲部份變細消失嘅現象，可以源自突變、營養不良同細胞死亡等嘅原因。
二條家

**二條家**（日文：二条家，にじょうけ）係日本五大攝家之一，係由另一個攝家九條家分支出嚟嘅。而創辦人係九條道家二仔二條良實。

現任當主係二條基敬。
攝家

**攝家**（日文：摂家，せっけ*<sup>Sekke</sup>*）係日本公家嘅一種，同時係公家之中最高級嗰個，響鐮倉幕府時代成立，成員有近衛家、九條家、二條家、鷹司家同埋一條家，而佢哋全部都由係藤原北家分支出嚟嘅。由於舊日本規定大納言、右大臣、左大臣、攝政、關白同埋太政大臣呢六個最高官位要由呢五家嘅人做，所以佢哋又叫**五攝家**、**攝關家**同埋**執柄家**。

日本史上所有關白（關白係舊日本最高級嘅官位，同佢同級嘅有攝政，兩者合稱叫「**攝關**」）大部份都係由攝家嘅人出任，而唔係攝家出嚟嘅就係豐臣秀吉同埋佢嘅庶大仔秀次。

## 歷史
### 早期
藤原北家成員良房個女明子嫁咗畀文德天皇，生咗大仔惟仁（即後嚟嘅清和天皇），而文德天皇個阿媽正正就係良房個同父異母家姐順子，咁良房就係天皇嘅外戚，所以佢靠住天皇，順利升做攝政。由外戚做攝政，響當時日本係新鮮事。良房開咗先例，但變相就令最高嗰六個官位就由天皇外戚控制嗮。之後藤原北家另一成員道長有三個外孫都係天皇（後一條天皇、後朱雀天皇、後冷泉天皇），令到佢響朝廷好有勢力。佢後嚟做咗攝政，而佢死後就將攝政一位傳畀大仔賴通，久而久之最高官位就變成只可以由藤原北家成員、兼且係道長嘅後人先至做得。

後嚟響太上天皇底下，有咗院政呢個職位，所以攝政一位先至短暫唔再由藤原北家出任。

平安時代尾，藤原忠通庶大仔基實另起陽明家，本身佢係要繼承攝政一位，但係佢早死，而佢個仔基通嗰時又細個，就由基實個細佬基房繼承呢個位，咁就搞到分裂，分閞咗近衛家同埋松殿家兩支。之後發生戰亂，近衛家同松殿家地位下降，基房同基通失勢，同時之間當時個關白兼實另起攝家九條家，成功搶走攝政一位。但係之後攝政一位一直都傳得唔穩定。

後嚟，兼平由近衛家分家，另起攝家鷹司家。之後又分出一條家同埋二條家。1252年，鷹司兼平就任關白，廿年後發生政變，由九條家嘅忠家繼任關白，而忠家制定咗一條體制，就係「五攝家體制」，其中規定最高官位要由五家嘅人出任。

### 中期
後嚟江戶幕府成立，之後就制定咗禁中並公家諸法度，規定關白同攝政要經幕府審過先。之後幕府規定當一個家族當主冇仔嗰陣，可以從屋企人或者皇室嗰邊契一個仔返嚟，但就唔可以亂契。

另外，以前嘅天皇就一定要娶公家嘅女仔做老婆，但江戶幕府就批准天皇可以娶官員嘅女，唔一定要公家出嚟嘅，但前提就係天皇嘅正室一定要係公家出身。

江戶時代尾，一度絕家嘅松殿家迎嚟道基而再興，而幕府將軍德川家光想將松殿家都列入攝家，話嗮松殿家都係道長嘅後人。無奈道基早死，又冇仔，所以計劃就不了了之。

江戶初期經濟好，所以攞到嘅俸錄特別多，分別係九條家3000石、近衛家2860石、一條家2044石、二條家1708石、鷹司家1500石；而後尾九條家一部份俸錄被幕府瓜分，加上經濟又轉差，所以就變成近衛家2862.8石、九條家同一條家2044石、二條家1708.8石、鷹司家就1500石。

### 明治維新之後
爆發明治維新之後，明治天皇規定實行新制度，將全部家都封為華族，而五攝家都係公爵。後嚟攝政同關白都畀天皇廢除，所以攝家又畀人叫做「舊攝家」。

另外，明治維新之後唔再限制一定要從屋企人或者皇室嗰到契一個仔，而係可以任何華族都契得。

#### 1947年之後
1947年，響駐日盟軍總司令指示底下，華族制度畀人廢除，即係話華族冇嗮官位。雖然五攝家保住咗銜頭，但官位同俸錄都冇嗮。同年新皇室典範實施，入面話攝家唔使再一定要同華族式皇室成員結婚，可以自由婚姻。

五攝家現任當主分別係：近衛忠煇（近衛家）、九條道成（九條家）、一條實昭（一條家）、二條基敬（二條家）同埋鷹司尚武（鷹司家）。
## 關係
其實五攝家全部都係藤原北家嘅後人，而仲有另一個同樣都係由藤原北家分支出嚟嘅係松殿家，不過松殿家一早已經絕咗家（江戶時代尾迎嚟道基而再興，收尾道基早死，又冇仔，所以再次絕家），所以就冇將松殿家納入為攝家之一。

## 攷
墨家

**墨家**係中國春秋戰國時期嘅哲學流派，諸子百家入面其中一家，代表人物係墨子。


九流十家
牛佬

**牛佬**（，）係一個香港漫畫家，原名**文啟明**（）。佢個代表作品係1992年4月1號開始創作嘅古惑仔系列，生肖屬牛。

## 筆名
細時街坊見佢聲綫沉悶像牛、鼻大似牛、個性如牛，所以得到「牛佬」嘅稱呼。

## 漫畫作品
*《古惑仔》（已連載完畢）
*《省港澳大罪案》
*《社團》
*《古惑女》
*《勝利人生李浩東》（2020年開始連載）

## 網台節目
2015年開始，牛佬同倫裕國、黃洋達，先後喺熱血時報聯合主持《古惑仔俱樂部》、《古惑仔總部》同《勝利人生》。

## 參攷
更

**更**，時間單位之一，專用喺夜晚。依個單位有幾長，日日都唔同。佢定義為昏之後，曉之前，分成五更。昏為日入後兩刻半，曉為日出前兩刻半。由於畫夜長短都日日變，冬至至短，夏至至長，噉更嘅長短就以按地球公轉週期噉變化。之不過，變得來都好慢，可以按節氣計個平均約數，唔使日日計。

由於夜晚衹能睇星運行，先知時間，但噉好唔方便。於是乎會借漏依種計時器具報數，滴水計時，唔使睇天，唔使理天候，都報到更數。佢同百刻一齊量度。

五更會叫初更、二更、三更、四更、五更。初更喺昏之後，個天都黑齊，五更喺曉之前，天尚黑未光。三更就喺中間，亦即半夜，噉子時右左就走唔甩。爾五更並無固定時辰對應。由於唔同節氣，唔同地方，日入日出時間都有差別。緯度高啲嘅地方，季節日照長短變化較大，喺緯度低啲，長短變化又細啲。海拔亦會影響日出日入時間。所以要一個範圍，度身訂做。

入夜報更數，叫打更。

自從時鐘周圍都係，已經無必要報更數。

## 文
現今無報更依回事，然而更仍留喺日常用語，如三更半夜，又如不許留人到五更，又如看更、巡更、值更咁。甚至唔理更定義，叫輪更工作，唔限於夜晚，好似早更、午更、日更、夜更之類 。
墨西加利

**墨西加利**（）係墨西哥西北部下加利福尼亞州嘅首府。面積，2018年人口1,032,686，人口密度每平方公里6067人。

類:墨西哥城市
切圖馬爾

**切圖馬爾**（；尤卡坦瑪雅話：）係墨西哥東部金塔納羅奧州嘅首府。2010年人口151,243人。

類:墨西哥城市
後腦

**後腦**（**hindbrain**），又有叫**菱腦**（**rhombencephalon**），係人腦按發育起源區分嘅三個區域之一（另外嗰兩個區係前腦同中腦），由腦橋、延髓以及小腦三部分組成。
前腦

**前腦**（**forebrain**）係人腦按發育起源區分嘅三個區域之一（另外嗰兩個區係後腦同中腦），由間腦同大腦兩部分組成。
叉燒炒蛋

**叉燒炒蛋**係香港一道家常餸菜，將叉燒同雞蛋炒成炒蛋，通常配搭白飯一齊食。

## 參考
字符

**字符**係符號學入面嘅任何字形同符號，可以係字母、數字、表意符號、象形文字或者標點。

## 睇埋
*文字
*速記
*資料類型
軀體神經系統

**軀體神經系統**（**somatic nervous system**）係周邊神經系統嘅一部份，主管神經同骨骼肌嘅自主（有意識嘅）身體控制。
自主神經系統

**自主神經系統**（**autonomic nervous system**）係周邊神經系統嘅一部份，指「自動化」嗰部份，即係控制一啲唔能夠有意識噉控制嘅嘢。
感覺神經

**感覺神經**（**sensory nerve** / **afferent nerve**）係指將感官訊號傳去中央神經系統嘅神經線。
運動神經

**運動神經**（**motor nerve**）係指將運動訊號由中央神經系統傳去肌肉嗰度嘅神經線。
腦神經

**腦神經**係一類神經，指由腦同腦幹伸出神經綫，以別於脊神經，伸出自脊髓。又名**顱神經**，譒自英文****，即頭顱嘅神經。按次序以數字排序，當中第一二對由腦伸出，餘下第三到十二對，就由腦幹伸出。

佢哋同一般嘅外周神經唔同，主要管理一啲特別嘅感覺同功能，例如味覺、嗅覺、郁動眼球等。

人有十二對腦神經，羅列如後：
*第一對嗅神經
*第二對視神經
*第三對動眼神經
*第四對滑車神經
*第五對三叉神經
*第六對外展神經
*第七對面神經
*第八對前庭耳蝸神經
*第九對舌咽神經
*第十對迷走神經
*第十一對舌下神經
*第十二對副神經

另外有爭議一對，終末神經，同嗅神經好近，近到以為由嗅神經伸出來。按次序為第初對腦神經，又有叫第十三對腦神經。
交感神經系統

**交感神經系統**（**sympathetic nervous system**）係自動神經系統嘅一部份，負責掌控身體嘅戰鬥定逃走反應。相對於副交感神經系統。
神經語言學

**神經語言學**（嚟自）係神經科學同語言學嘅交界領域，研究人腦嘅神經機制同語言之間有乜嘢關係。神經語言學會研究人腦點樣處理語言，譬如係
*語言能力喺腦入便點樣分布、
*語言理解同產生涉及邊啲腦區、
*語言障礙（例如失語症）同腦功能有咩關係，以及
*語言學習同神經可塑性之間嘅關係。

神經語言學會用唔同嘅實驗方法去探究語言同腦部運作之間嘅關係，包括 fMRI、腦電圖、經顱磁刺激等等。

## 學科關係

神經語言學同心理語言學有緊密關係。

## 睇埋
*顳葉
*複雜